Nro 140 - evl.fi\nkirkkoherralta vaadittavasta seurakuntatyön johtamisen tutkinnosta\nAnnettu Helsingissä 8 päivänä syyskuuta 2020\nPiispainkokous on kirkkolain 21 luvun 2 §:n 5 kohdan e alakohdan ja kirkkojärjestyksen 6 luvun 10 §:n nojalla antanut kirkkoherran virkaan vaadittavasta seurakuntatyön johtamisen tutkinnosta seuraavan määräyksen:\nTutkinnon suorittaneella on kokonaiskuva kirkkoherran tehtävistä. Hän on perehtynyt hengelliseen ja strategiseen johtamiseen sekä seurakuntahallintoon. Hänellä on perusvalmiudet esimiestyöhön, henkilöstön johtamiseen ja itsensä kehittämiseen johtajana.\nSeurakuntatyön johtamisen tutkinnon laajuus on viisi opintopistettä.\nTutkinto on Kirkon johtamisen erityiskoulutukseen sisältyvä moduuli, jonka hyväksytty suorittaminen antaa kelpoisuuden kirkkoherran virkaan.\nSeurakuntatyön johtamisen tutkintoa ei voi korvata muilla johtamisen opinnoilla tai muulla osaamisella kuin:\npastoraalitutkinnolla, jonka arvosana on korkeimmalla kiitoksella hyväksytään;\nylemmällä pastoraalitutkinnolla, joka on suoritettu piispainkokouksen 6 päivänä maaliskuuta 1991 tai sen jälkeen päättämien tutkintovaatimusten mukaisesti; tai\nKirkon johtamiskoulutusohjelman 1990 mukaisella johtamiskoulutuksella, joka on suoritettu ennen vuotta 2000.\nLupaa seurakuntatyön johtamisen tutkinnon suorittamiseen haetaan tuomiokapitulilta.\nTuomiokapituli voi myöntää luvan papille, joka on:\nsuorittanut Johtamisen perusteet -koulutuksen tai hankkinut muilla tavoin vastaavat tiedot, taidot ja osaamisen; sekä\nosallistunut johtamispotentiaalikartoitukseen ja tuomiokapitulin järjestämään ammatilliseen uraohjauskeskusteluun.\nSeurakuntatyön johtamisen tutkinnon suorittamiseen tähtäävästä koulutuksesta vastaa ja tutkinnon järjestää tuomiokapituli.\nTutkintotodistus ja arvosana\nTuomiokapituli antaa seurakuntatyön johtamisen tutkinnon suorittamisesta todistuksen, josta ilmenevät tutkinnon tavoitteet ja laajuus sekä siitä annettu arvosana.\nArvosana on arvio niistä kirkkoherran johtamistehtävässä tarvittavista tiedoista, taidoista ja osaamisesta, jotka tutkinnon suorittanut pappi on saavuttanut. Hyväksytyn tutkinnon voi suorittaa arvosanalla erinomainen, kiitettävä, hyvä, tyydyttävä tai välttävä. Tuomiokapituli voi myös hylätä suorituksen. Tutkinnon suorittaminen ja sen arvosana merkitään nimikirjaan.\nTutkinnon voi suorittaa tuomiokapitulin luvalla uudelleen. Luvan myöntämisen edellytyksenä on, että pappi osallistuu uudelleen johtamispotentiaalikartoitukseen ja uraohjauskeskusteluun.\nTämä päätös tulee voimaan 1 päivänä lokakuuta 2020.\nTällä päätöksellä kumotaan piispainkokouksen 10 päivänä helmikuuta 1999 kirkkoherralta vaadittavasta seurakuntatyön johtamisen tutkinnosta antama päätös (kirkon säädöskokoelma nro 77).\nTämän päätöksen voimaan tullessa voimassa olevaa piispainkokouksen päätöstä kirkkoherralta vaadittavasta seurakuntatyön johtamisen tutkinnosta sovelletaan kuitenkin 31 joulukuuta 2020 asti ja tämän päätöksen määräyksiä sovelletaan 1 päivästä tammikuuta 2021 lähtien.\nSeurakuntatyön johtamisen tutkinto, jonka suorittaminen on aloitettu ennen 1 päivää tammikuuta 2021, suoritetaan loppuun tämän päätöksen voimaan tullessa voimassa olleiden määräysten mukaisena.\nTämän päätöksen voimaan tullessa pappi, joka on tämän päätöksen voimaan tullessa voimassa olleiden määräysten mukaan kelpoinen kirkkoherran virkaan, säilyttää kelpoisuutensa.


Euroopan lentoliikenne palautumassa normaaliksi | Ulkomaan uutiset | Iltalehti.fi\nKeskiviikko 21.4.2010 klo 19.38 (päivitetty klo 20.37)\nEuroopan taivas aukeni keskiviikkona lentoliikenteelle, joka käynnistyikin rivakkaa tahtia.\nTosin purettavaa sumaa oli kertynyt niin paljon, että paluu normaaliin saattaa viedä jopa viikkoja.\nEuroopan ilmatilaa valvovan Eurocontrolin mukaan torstaina lennetään jo lähes normaalia tahtia. Keskiviikon lennoista jäi kentälle neljännes. Eurocontrolin mukaan Euroopassa lennetään yleensä päivittäin noin 28 000 lentoa.\nLaajempia lentorajoituksia oli keskiviikkona enää Suomessa ja Skotlannin pohjoisosassa. Liikenne yli Atlantin oli palautunut jo täysin normaaliksi.\nKansainvälisen ilmailujärjestön IATA:n mukaan tuhkajumi on tullut maksamaan lentoyhtiöille ainakin 1,7 miljardia dollaria (vajaat 1,3 miljardia euroa). Järjestön johtaja Giovanni Bisignani vaatikin Euroopan hallituksia maksumiehiksi.\n- Tätä epätavallista tilannetta pahensi entisestään kansallisten hallitusten surkea päätöksenteko, jyrisi Bisignani.\nIATA:n ja lentoyhtiöiden mukaan rajoitukset olisi pitänyt purkaa huomattavasti nopeammin.\nKaikille tuhkajumi ei merkinnyt kaaosta ja surua. Taiwanilainen hotelli päätti järjestää omista häistään myöhästyneelle slovakialaispariskunnalle häät. Häävieraina oli satakunta hotellivierasta, tuhkajumiin jääneitä hekin.


THERMOMIX TM31 tuo makua elämään!: Lammaspata\n110 g sipulia puolikkaina\n500 g lampaanlihaa paloina\n1 prk ( 400 g ) tomaatin paloja\n100 g valkoviiniä\n1-2 tl minttua\n1. Lisää sipulin puolikkaat ja valkosipulin kynnet kulhoon.\n3. Lisää lihan palat kulhoon.\nAseta aika 5 min / Varoma / suunnan vaihto / sekoita.\nAseta aika 35 min / 100 astetta / suunnan vaihto/ sekoita.\n5. Koristele persiljalla.\nAlkuperäinen ohje Thermomix Kochenerlebnis im März 2012.\nTunnisteet: Liharuoat, Pataruuat, Pääsiäinen


Tilastoja Kaakkois-Suomen ulkomaalaistaustaisesta väestöstä ja työnhakijoista - Doria\nPaananen, Tarja (2013-07)\nTässä raportissa esitetään tilastoja Kaakkois-Suomen ulkomaalaistaustaisesta väestöstä (lähteenä Tilastokeskus, väestötilastot) ja työnhakijoista (lähteenä TEM, työnvälitystilastot) maakunnittain. Kymenlaakson ja Etelä-Karjalan osuudet ovat tietosisällöltään identtiset.\nUlkomaalaistaustaisista työntekijöistä on vaikea saada kattavaa ja alueellista tilastotietoa. Etenkin tilapäisestä työvoimasta tiedot ovat puutteellisia ja hajallaan hallinnon rekistereissä. Tilastotiedot voidaan rajata kansalaisuuden, syntymämaan, äidinkielen tai näiden yhdistelmien perusteella. Eniten ulkomaalaisia tuottaa syntymämaaluokitus ja vähiten kansalaisuuden mukainen luokittelu.\nMaahanmuuttajaväestö keskittyy suuriin kaupunkeihin ja erityisesti pääkaupunkiseudulle. Kaakkois-Suomessa asui 10 600 ulkomaan kansalaista vuoden 2012 lopussa, mikä oli noin 700 edellisvuotta enemmän. Kymenlaaksossa heistä asui 6 400 henkeä. Lähes puolet eli 48 % Kaakkois-Suomen ulkomaiden kansalaisista on venäläisiä (noin 5 100 henkilöä). Koko Suomessa asuvista Venäjän kansalaisista asuu Kaakkois-Suomessa 17 %.


Suvi Pitkänen IS:n äänestyksen missisuosikki - Viihde - Ilta-Sanomat\nSuvi Pitkänen IS:n äänestyksen missisuosikki\nEspoolainen lukiolainen Suvi Pitkänen, 19, nousi kerta heitolla Miss Suomi -kilpailun ennakkosuosikiksi Ilta-Sanomien nettiäänestyksessä. Suvi kahmi 30 prosenttia kaikista, yli kuudestatuhannesta annetusta äänestä.\nNumerolla 10 kilpaileva Suvi ilahtui vilpittömästi äänestyksen tuloksesta.\nIloiselle ja hymyilevälle Suville missikisat ovat olleet jo tähän mennessäkin mukava kokemus. Missikiertue alkoi hänelle sopivasta paikasta - Espoon kauppakeskus Sellosta, jossa Suvi myös työskentelee tavaratalon levyosastolla.\nTällä hetkellä Suvin ajatukset ovat luonnollisesti kiinni kilpailussa, mutta myös lähitulevaisuutta on ajateltava. Maaliskuussa alkavat ylioppilaskirjoitukset, joilta Suvi odottaa paljon.\n- En pelkää sitä, ettenkö läpäisisi kirjoituksia. Mutta se on toinen juttu, pääsenkö tavoitteeseeni. Onneksi arvosanoja voi korottaa myöhemminkin.\nKakkoseksi äänestyksessä on tähän mennessä sijoittunut Miia Lakkisto, joka osallistui edellisen kerran Miss Suomi -kisaan jo talvella 2000. Miia kahmi 20,6 prosenttia IS:n äänistä, ja kolmannelle sijalle yksi kilpailun kuopus Rita Aaltolahti 18,1 prosentin äänisaaliilla.


Valokuvaamisen taito - Kamera-lehti\nISBN\t: 9789525912265\nJokaisen valokuvaaja toiveteos kuvien sommitteluun ja suunnitteluun! Kyky hahmottaa upean valokuvan mahdollisuus ja kuvan graafisten elementtien jäsentäminen tehokkaaksi, vangitsevaksi kokonaisuudeksi on aina ollut yksi valokuvauksen keskeisimmistä taidoista.\nFreemanin monipuolinen teos kattaa perinteisen kameran etsimen avulla tapahtuvan sommittelun ja rajauksen sekä kuvankäsittelyn tarjoamat mahdollisuudet!\nTeos käy läpi upeiden kuvaesimerkkien avulla onnistuneen kuvan ominaisuudet ja opastaa kuvaustilanteiden hallintaa: miten löytää parhaat kuvauspaikat ja kuvakulmat. Siinä esitellään myös digitaalisia tekniikoita, kuten kuvien yhdistämistä ja HDR-kuvia, jotka laajentavat kuvauksen mahdollisuuksia valokuvaajan näkemyksistä tinkimättä.\nKirjan tekijä on maailmankuulu valokuvaaja, tietokirjailija ja luennoitsija ja hänen valokuvausaiheisia kirjojaan on myyty useille kielille käännetty jo yli miljoona kappaletta.


19.12.2016 klo 15:29\nYrittäjä Pekka Viljakaiselle sanottiin, että hänen haja-asutusalueella sijaitsevalle yritykselleen ei voi saada valokuituyhteyksiä.\nVäännön jälkeen hän sai tarjouksen kaapelista. Hintalappu oli 135 000 euroa.\nLopulta hänen postilaatikkonsa alta löytyi valmis kaapeli ja yhteyden asennus kesti kaksi tuntia.\nPekka Viljakainen toimii yrittäjänä Etelä-Savossa Joroisissa. JOONAS SALMELA\nViljakaisen taistelu valokuituyhteydestä kuulostaa uskomattomalta, mutta lopulta hän sai kuin saikin haluamansa. Viljakainen kertoo, että hyvä yhteys on hänen yrityksensä liiketoiminnan kannalta äärimmäisen tärkeää. Viljakainen tunnetaan myös Venäjän hallituksen neuvonantajana.\nHän kirjoitti valokuituyhteystaistelustaan avoimen kirjeen liikenneministeri Anne Bernerille, joka julkaistiin maanantain Kauppalehdessä.\n- Itse sain jo haluamani, mutta kirjoitin auttaakseni muita yrittäjiä. Olen saanut tänään jo 300 sähköpostiviestiä, jossa annetaan positiivista palautetta siitä. En selvästi ole ollut ongelmani kanssa yksin, Viljakainen kertoo puhelimitse Iltalehdelle.\nViljakainen kirjoittaa Kauppalehdessä kysyneensä tarjousta valokaapelista Joroisissa haja-asutusalueella sijaitsevalle yritykselleen kaikilta kolmelta isolta suomalaiselta operaattorilta. Operaattorit ilmoittivat, ettei alueella ole tarjolla valokaapeliyhteyksiä.\nLopulta hän oli yhteydessä erään operaattorin hallituksen puheenjohtajaan. Puhelun jälkeen hän lopulta sai tarjouksen kaapelista. Hintalappu 13 kilometrin mittaiselle valokaapelille oli 135 000 euroa ja päälle arvonlisäverot.\nSen jälkeen hän sai kuulla eräältä paikalliselta asiantuntijalta, että Suomeen, myös luultavasti Joroisiin, on 80- ja 90-luvuilla kaivettu lankapuhelinverkkojen digitalisoinnin yhteydessä valokaapeleita laajasti. Operaattorit kertoivat, ettei alueella kaapeleita ole, mutta Viljakainen ei antanut periksi.\nLopulta hän tilasi paikalle kaivinkoneet, joiden avulla hänen postilaatikkonsa alta löytyi ei pelkästään yhden, vaan kahden kotimaisen operaattorin valokuitukaapelit. Matkaa hänen kiinteistönsä kulmalle laskettiin lopulta 60 metriä.\n- Lopulta asennus kesti kaksi tuntia. Se tuntuu vähän hassulta, koska monta kertaa oli jo tullut ilmoitus, että yhteyden saaminen on täysin mahdotonta, Viljakainen sanoo.\nViljakainen sanoo, että teleoperaattorien tulisi selvittää se, minne kaikkialle valokuituverkkoja on vedetty. Siihen hän pyytää avuksi liikenneministeri Berneriä. Viljakaisen mielestä valtion tulisi velvoittaa operaattorit tekemään ja julkaisemaan kartoituksensa.\n- Vielä nykyisinkin monissa paikoissa tehdään alueverkkohankkeita, joille haetaan valtiolta rahaa. Ne maksavat aina miljoonia. Jos runkoyhteydet tulisivat näin helposti, hinta olisi varmasti alhaisempi, Viljakainen perustelee.\nOperaattorit tarjoavat nykyisin lähes poikkeuksetta mobiiliyhteyksiä, varsinkin haja-asutusalueilla. Niin tehtiin myös Joroisissa toimivalle yrittäjälle. Viljakainen kuitenkin sanoo, että mobiiliyhteydet eivät läheskään aina riitä nykypäivän tarpeisiin. Kaapelin löytymisen myötä hänen yhteytensä latausnopeus on 400 megatavua, jollaisesta mobiilimaailmassa ei voi edes unelmoida.\n- Ihmisillä on käsitys, että koko laajakaista voidaan hoitaa matkapuhelinverkolla. Se onkin ihan riittävä surffailuun ja Youtuben katselemiseen. Yrityksissä, joissa tarvitaan esimerkiksi jatkuvia videoneuvotteluyhteyksiä, tulee ongelmia, Viljakainen toteaa.\nMinisteri Berner vastaa valokuitukritiikkiin: Verkkojen sijainteja ei voi julkaista tietoturvasyistä


Yleisötyö - UMO Jazz Orchestra\nUMO vie toimintaansa sinne missä ihmiset ovat.\nYleisötyö UMOssa on musiikki- ja yleisökasvatuksen parissa tehtävää kehitystyötä. Sen tarkoituksena on lisätä UMOn saavutettavuutta, madaltaa kynnystä konsertteihin osallistumiselle sekä tavoittaa uutta konserttiyleisöä. Elävän musiikin kautta voidaan myös edistää ihmisten hyvinvointia ja terveyttä. Yleisötyötä teemme pääosin neljälle kohderyhmälle: lapset ja nuoret, opiskelijat, laitokset ja erityisryhmät. Vuonna 2016 teimme yhteensä 37 yleisötyötapahtumaa, jotka tavoittivat yli 1300 kuulijaa.\nOpi UMOsta, jazzista ja big band -musiikista!\nUMOn sarjakuva johdattaa UMOn, jazzin ja big band -musiikin maailmaan ja sen avulla voi syventää konserttikokemustaan hauskalla tavalla.\nLue Christer Nuutisen kuvittama sarjakuvan ennen tai jälkeen konserttia täältä ja tulosta ja täytä puuhapaperi.\nSarjakuvan paperista versiota myydään tietyissä UMOn konserteissa.\nTule tutustumaan UMOn työskentelyyn!\nMiltä big band -orkesterin harjoittelu kuulostaa? Millaisia viilauksia ohjelmistoon tehdään ennen konserttia?\nTule UMOn harjoitussaliin Kaapelitehtaalle kuuntelemaan, kuinka ohjelmiston yksityiskohtia hiotaan ja orkesterin soitto nivotaan yhtenäiseksi. Harjoitukset pyritään pitämään mahdollisimman autenttisina, jolloin kappaleiden tiettyjä kohtia saatetaan käydä läpi useaankin otteeseen. Kapellimestari ohjeistaa orkesterin soittoa haluttuun suuntaan.\nAvoimia harjoituksia järjestetään noin kahdeksan kertaa vuodessa ja niihin on vapaa pääsy. Seuraa UMOn Facebook-tapahtumia ja konserttikalenteria ja tule mukaan!\nTiedustele avoimien harjoituksien järjestämistä myös suuremmalle (40–70 hlö) ryhmälle kuten koululuokille.\nLiity UMOn iloiseen ystäväjoukkoon – jäsenenä pääset mm. tukemaan ja ideoimaan UMOn toimintaa.\nUMOn ystävät on joukko ihmisiä, yrityksiä ja yhdistyksiä, jotka haluavat olla UMOn menossa mukana tavallista tiiviimmin. Toiminta pyritään tekemään jäsentensä näköiseksi, joten halukkaat pääsevät ideoimaan ja mahdollisuuksien mukaan myös järjestämään aktiviteetteja. Lue lisää ja liity mukaan täällä.\nUMO on mukana Suomen Kulttuurirahaston Taidetestaajat -suurhankkeessa\nUMO on mukana Suomen Kulttuurirahaston suurhanke Taidetestaajissa. Valtakunnallinen projekti tarjoaa ilmaisia taidevierailuja peräti 60 000 yläasteen 8.-luokkalaiselle.\nUMOn Taidetestaajat-elämyksessä esitetään Blue Notes on Silver Screen -ohjelmistoa, jossa sukelletaan kiehtovan elokuvamusiikin maailmaan! Ennen konserttia on tietysti ”etkot”, jossa tutustutaan UMOn, jazzin ja big band -musiikin maailmaan Christer Nuutisen kuvittaman sarjakuvan ja puuhapaperin kautta.\nLue sarjakuva tästä ja lataa ja tulosta puuhapaperi tästä.\nKonsertin jälkeen ”jatkoilla” oppilaat jatkavat puuhapaperin työstämistä, testaavat oppimistaan UMOn jazzvisassa ja voivat halutessaan suunnitella ja toteuttaa oman mykkäelokuvan!\n+358 (0)44 512 5578\nUMO on mukana Helsingin kaupungin Kulttuurikaveri-hankkeessa.\nHaluaisitko lähteä UMOn konserttiin, mutta yksin lähteminen tuntuu tylsältä tai vaikealta? Sitä varten on Kulttuurikaveri. Hän tulee seuraksi, varaa liput ja avustaa tai opastaa sinut tapahtumaan. Kaverin seurassa konserttilippu on sinulle maksuton, myös Kulttuurikaverin seura ja opastus on ilmaista. Kulttuurikaverin kanssa pääset kaikkiin UMOn konsertteihin, jotka ovat Helsingissä.\nMarkkinointi- ja viestintäpäällikkö Niina Eeva\nYhteiskuntavastuuta UMOn yleisötyötä tukemalla.\nUMO tekee osana yleisötyötään työtä koululaisten, nuorten, ikääntyneiden, vanhusten sekä erityisryhmien parissa. Yritys voi tukea UMOn yleisötyötä sponsoroimalla UMOn jatkuvaa toimintaa tai yksittäistä hanketta. UMO tekee tuoreita tuotantoja ja kokeilee rohkeasti uutta sekä tekee yhteistyötä yllättävienkin tahojen kanssa.\nMusatehtaalla taotaan uutta musiikkia.\nMusatehdas on UMOn tuottama, pääkaupunkiseudun yläasteilla taideaineita opetuksessaan painottavien peruskoulujen 8. luokille suunnattu musiikkityöpajahanke.\nHankkeen pedagogisesta puolesta vastaavat muusikko Aija Puurtinen, brasilialaisen musiikin erityisasiantuntija, perkussionisti Sami Kontola sekä UMOn yleisötyön taiteellinen partneri, saksofonisti ja kapellimestari Ville Vannemaa, jotka vetävät oppilaille säveltämisen, sanoittamisen ja rytmiikan työpajoja. Hanke toteutetaan syksyllä 2018 – keväällä 2019 jo kolmatta kertaa.\nUMO tekee kouluvierailuja pääkaupunkiseudun peruskouluihin.\nUMO tekee kouluvierailuja sopimuksen mukaan pääkaupunkiseudulla ja kiertueiden yhteydessä myös valtakunnallisesti. Vierailujen kesto räätälöidään tilaajan tarpeen mukaan. Vierailut ovat maksuttomia, mutta tilaaja voi halutessaan maksaa vapaaehtoisen kulukorvauksen.\nTule ja tööttää -hanke kannustaa lapsia musiikin pariin.\nTule ja tööttää on UMOn ja Pop & Jazz Konservatorion vuonna 2013 käynnistämä yleisötyöhanke, jonka tarkoitus on kannustaa lapsia ja nuoria musiikin pariin sekä mahdollistaa musiikkiharrastus tasapuolisesti kaikille lapsille, matalalla kynnyksellä.\nTule ja tööttää -hankkeen puitteissa UMO vierailee helsinkiläisillä ala-asteilla. Konserttien jälkeen Pop & Jazz Konservatorion puhallinopettajat järjestävät halukkaille oppilaille soitinkokeilua; oppilaat pääsevät testaamaan miten saksofonin, trumpetin ja pasuunan saa soimaan. Pop & Jazz Konservatorio tarjoaa innostuneille oppilaille myöhemmin maksuttoman soittotunnin, ja jos kiinnostus soittamiseen syttyy, määräajaksi myös lainasoittimen. Harrastuksen aloittavista lapsista kootaan lasten oma Dream On Big Band.\nHanketta on rahoittanut Helsingin kaupungin lähiöprojekti.\nUMOn kummikouluorkestereissa jatketaan big band -perintöä.\nUMOlla on kummikouluorkestereina musiikkiluokkien nuoriso- big bandeja. Tällä hetkellä kummiorkestereita ovat Vuosaari Junior Big Band, Vaskivuori Big Band ja Krunikka Star Big Band. Kummikoulutoiminta sisältää mm. opetusta ja yhteiskonsertteja.\nHelsingin kaupungin kulttuuritaloissa (Vuotalo, Kanneltalo, Malmitalo) sekä Koko Jazz Clubilla ja G Livelabissa pidettävien UMOn konserttien yhteydessä järjestetään Enemmän irti esityksestä -keskustelutilaisuudet yleensä 45 minuuttia ennen konserttia. Keskustelutilaisuuksissa konsertin kapellimestari, solisti tai joku orkesterin muusikoista kertoo esityksen taustoista ja ohjelmistovalinnoista sekä vastaa yleisön kysymyksiin. Tilaisuuksien tarkoitus on vahvistaa konserttikokemusta.\nYhtenä yleisötyön muotona UMO tekee syrjäytymistä ehkäisevää työtä. Tarjoamme yhteistyön puitteissa konserttilippuja erityisryhmille kuten pitkäaikaissairaille ja vähävaraisille henkilöille. Yhteistyökumppaneitamme ovat mm. Suomen Mielenterveysseura, Helsingin maahanmuuttoyksikkö, Mielenterveyden keskusliitto, Helsingin Diakonissalaitoksen VAMOS Urapalvelut ja A-klinikkasäätiö.\nUMO kehittää jatkuvasti toimintaansa sellaisille kohderyhmille, joiden on muutoin vaikeaa osallistua tavanomaiseen konserttitoimintaan. Tästä hyvänä esimerkkinä toimivat laitosvierailut mm. vanhainkodeissa, sairaaloissa ja vanhusten palvelutaloissa. Konsertit kestävät yleensä noin kolmesta vartista tuntiin ja niissä kuullaan big band -musiikin klassikoita 1930–60-luvulta. Laitoskonserteissa UMO soittaa täysin akustisesti, eli niissä ei käytetä lainkaan sähköistä äänenvahvistusta.\nUMO tekee laitosvierailuja sopimuksen mukaan pääkaupunkiseudulla ja kiertueiden yhteydessä myös valtakunnallisesti. Konsertin kesto on noin yksi tunti. Vierailut ovat maksuttomia, mutta tilaaja voi halutessaan maksaa vapaaehtoisen kulukorvauksen.


Todellisuuspakoa ompeluhuoneessa: Tutoriaali: herrainkaulukset\nLähettänyt Iris klo 13:53\nBiitti 26. heinäkuuta 2011 klo 16.56\n*taivaallisia fanfaareja Irtsan kunniaksi*\nTämä niinku helpotti potenssiin x tulevaa cosplayelämää. Oot esim. ihanin, upein ja kaunein tästä hyvästä.\nIris 26. heinäkuuta 2011 klo 17.26\nOle hyvä vain Biitti, toivottavasti tuosta saa oikeasti jotain selvääkin kun tekee kauluksia! Ompelujutut on niin hankalia selittää sanoin, ja kuvamateriaalilla saa autettua vain niin pitkälle...\nElina 26. heinäkuuta 2011 klo 21.06\nAnonyymi 30. heinäkuuta 2011 klo 18.32\nSen kummemmin syventymättä tähän tekstiin kauheassa kiireessä voisin tehdä retorisen kysymyksen. Mitenköhän kökössä olen saanut aikoinani ommeltua aika tarkasti herrainkauluksen näköisen tekeleen ilman minkäänlaista ohjeistusta(, mutta jossa ei ole kuitenkaan vuoria)? Minä ruoja. : D\nIris 30. heinäkuuta 2011 klo 19.10\nolet varmaan herrainkauluskuiskaaja. :D\nPidin itsekin tätä kauluri-kauluskappale juttua hankalana, kun tein tarkasti ohjeiden mukaan, se oli loppujen lopuksi helppoa.\nTeen vielä joskus uudestaankin.\nHuhtikuussa ompelin yhteensä 6 paitaa - yksi oli tämä kaksiosainen kaulusmalli - ja kahdet pitkät housut.


Kansanedustaja Kärnä ei hyväksy arkkipiispan lausuntoja – pohtii kirkosta eroamista | Suomenmaa\nKansanedustaja Kärnä ei hyväksy arkkipiispan lausuntoja – pohtii kirkosta eroamista\nHenna Lammi27.3.2016 12:19\nKirkko Olen erittäin pettynyt ja tullen arkkipiispan lausunnon takia eroamaan kirkosta, keskustan kansanedustaja Mikko Kärnä kertoo sosiaalisessa mediassa.\n– En voi hyväksyä, että kirkko ei kunnioita suomalaisten viranomaisten ratkaisuja. Tämä on myös poliittinen kannanotto [Kari] Mäkiseltä, vaikka sellaisia ei kirkon tulisi tehdä, Kärnä puuskahtaa.\nKärnä täsmentää Suomenmaalle, ettei hän ole vielä päättänyt kirkosta eroamistaan.\nKeskustan edustaja myös hämmästelee kirkon ohjeistuksia turvapaikka-asioissa.\n– Niissä ei vaadita kirkon viranhaltijoilta lain noudattamista. Vähintäänkin Mäkisen olisi nyt syytä selventää, vaatiiko kirkko työntekijöiltään lainkuuliaisuutta vai ei, Kärnä vaatii.\nEn voi hyväksyä, että kirkko ei kunnioita suomalaisten viranomaisten ratkaisuja.\nArkkipiispa Kari Mäkinen kertoi eilen MTV:n haastattelussa, että kirkko on varautunut kielteisen päätöksen saaneiden turvapaikanhakijoiden suojelemiseen.\nMäkisen mukaan kirkko ei voi käännyttää oveltaan ihmisiä, jotka etsivät turvaa. Arkkipiispa muistuttaa, että kirkon tehtävä Suomessa on rakentaa rauhaa kristittyjen ja muslimien välillä.\nMäkinen sanoo haastattelussa, että kirkko ja valtio eivät ole kaikista asioista samaa mieltä. Hän ottaa esimerkiksi pääministeri Juha Sipilän (kesk.) odotuksen, että kirkon johtajienkin pitäisi osallistua taloustalkoisiin palkanalennuksin.\n– Kirkon odotetaan osallistuvan yhteiskunnalliseen keskusteluun, mutta eihän se tarkoita sitä, että ollaan odottajan kanssa samaa mieltä, Mäkinen perustelee.\nJuttua ja otsikkoa täsmennetty 27.3. klo 14:00. Alkuperäisessä uutisessa kerrottiin, että Kärnä aikoo erota kirkosta, mutta hän vasta pohtii asiaa.\nEspoon piispa Tapio Luoma ehdolle arkkipiispan vaaliin


10 perinteistä joulumakeista kotona valmistettavaksi | ThermoRecipes\n10 perinteistä joulumakeista, joita voit tehdä kotona\nMayra Fernandez Joglar | | Viikkovalikko, Joulu, makeiset\nTänä jouluna yllätä vieraasi näillä perinteisillä joulumakeisilla, joilla voit tehdä kotona Thermomix® kanssa.\nNe ovat erittäin suosittuja ja tyypillisiä näiden juhlapäivien makeisia. Eikä ole joulua ilman polvoroneja ja marsipaania. Siksi olemme koonneet sinulle tämän kokoelman monipuolisia ja helppoja valmistavia reseptejä.\nLöydät myös hieman muokatut versiot niiden tekemiseksi sopii vegaaneille, keliaakikoille sekä gluteeni- ja muna-intoleranteille.\nHaluatko tietää 10 perinteistä joulumakeista, jotka olemme valinneet sinulle?\nKotitekoinen marsipaani: Kaikki klassikko valmistettu vain kolmesta perusaineosasta: mantelista, sokerista ja munasta. Olennainen jokaiseen joulupöytään.\nVegaaniset marsipaanipallot appelsiinin kanssa: Perinteinen marsipaani on valmistettu munanvalkuaisesta, eikä se sovi vegaaniruokavaliolle. Joten olemme muuntaneet tämän reseptin sen tekemiseksi sopii vegaaneille, kasvissyöjille ja muna-intoleranteille.\nMarsipaani puree pähkinöillä: Resepti yksinkertainen ja erittäin nopea valmistautua, jolla voit jättää vieraasi suu auki.\nPolvoronit: Näissä kotitekoisissa polvoroneissa on kaikki joulun maku. Ja parasta reseptissä on se helposti tehty Thermomix®:n kanssa.\nGluteenittomat kaneli- ja appelsiinipolvoronit: Tämä versio, sopii keliakille ja gluteenin suvaitsemattomalleNe ovat menestys yksinkertaisuutensa ja makunsa vuoksi.\nKaneli- ja anisgluteenittomat polvoronit: Toinen versio, joka sopii niille, jotka kuljettavat a gluteeniton ruokavalio ja makuyhdistelmällä täynnä vivahteita.\nKanelijäätelö: Tämän videota Tulet näkemään, kuinka helppoa on valmistaa perinteisiä joulumakeisia kotona. Tulos on niin hyvä, että et osta niitä uudelleen.\nManteli- ja kookosmantekadot: Nämä mantecadot ovat a täydellinen ihanne polvorone- ja roscones de vino -tarjottimiin. Sinun tarvitsee vain sekoittaa, antaa levätä ja paistaa.\nPortviinimunkit: Yhtä perinteistä kuin polvoronit itse ja a herkullinen maku mikä tekee illallisen jälkeisistä juhlista paljon miellyttävämpiä.\nEnkelihiuksiset kuppikakut: Nämä suupalat ovat a perinteinen makeinen Murcian alueelta valmistettu ihrataikinasta ja täytetty enkelin hiuksilla.\nLöydä muita reseptejä: Viikkovalikko, Joulu, makeiset\nKoko polku artikkeliin: Termorecetas » Artikkelit » Erityiset reseptit » Joulu » 10 perinteistä joulumakeista, joita voit tehdä kotona\n9 alkupalaa menestyä tänä jouluna\nParhaat Black Friday -tarjoukset keittiössä ja kotona


Elävien kirja: Luentovierautta\nVakava mies pukeutuu vakavien miesten uskottavuusvaatteisiin ja voisi asua valokuvaa miltä hyvänsä kymmenluvulta. Hän todistaa kokemattomuuttaan leimahduksista, avautumisista, pysähtymisistä, portaista. Käännyn katsomaan, niskanikamat krepitoivat. Holotna kaivertaa keuhkojenmuotoista lusikanavannetta joka ei näy sivukuvissa imartelevana rintalattana vaan vain tuntuu. Miltä se tuntuisi, kysyn mielessäni, miltä se tuntuisi jäädä vaille sitä kaikkea, joka saa minut veljeilemään näiden tekstien kanssa, kiinnittämään tekoparran ja uskomuksia kysymysteni päälle. Mitä sinä etsit, kysyn hiljaa, mutta vaatteesi eivät vastaa, eivätkä kasvosi, ne vain hämmästelevät.\nAjattelen että ehkä se on erilaista, jos on mies. Jos ihmeet tapahtuvat kehon ulkopuolella, silminnähden, käsinkosketellen. Tai jos on nainen joka on ajatellut vain miehiä. (Vaikka epäilen ettei sellaista olekaan.) Epäilen että Platon kuvaa sielun pörhistymistä niin huonosti, koska ei tiedä, miten nimeämättömässä liikkuu paikantumattomia pyörteitä ja nielauksia.\nKoetan kuvitella miehen sisäpuolen aksiomaattisine rakenteineen. Kumoamisineen. Merkkeineen, sanoineen. En onnistu. Koettaako hän kuvitella nuo tuntemukset, jotka hän mainitsee, pinnanalisen toisissa? Kuuleeko hän ne viittauksina, oireina vai ehkä houreina?\nSelvähän se, etten näe häntä neutraalina, vaatteineen kaikkineen.\nOlen palannut salaretkeltäni kunnianhimoisten naisten luota ja astunut takaisin kunnianhimoisten miesten pariin. Havaitsen eron. Tarkkailen tarkkailemistani pääsemättä selvyyteen muusta kuin neutraalin mahdottomuudesta. Erot eivät väisty ennen kuin sekoitumme sanattomien kehojen virtaan, eikä täällä tehdä niin. Ei ole ketään, kelle kirjoittaisin raporteittain huoneiden vaivaantuneista hiljaisuuksista ja kysymysten piilopremisseistä. Ei ole systeemiä, johon pudottaisin havainnot. Voin tarjota vain hämmentyneitä havaintoja siitä, kuinka en tiedä, tietävätkö nämä aitopartaiset toisista mahdollisista maailmoista ympärillään mitään, tai missä määrin he niistä tietävät, löytävätkö he niiden ilmiöille sanoja kielessään, lukevatko he tekstiin läsnäolon vai ironian. Tuskin minäkään neutraalista käyn, etenkään kun toisesta villasormikkaastani puuttuu virkattu ruusu.\nHaluaisin hetken sanoa ääneen, että emmehän me nyt toki kukaan voisi tähän kantaan ryhtyä, koska sitten meidän pitäisi lakata haluamasta materiaalisia olentoja, ja kuinka seksin sitten kävisi, mutta mykistyn. Kukaan muukaan ei sano aiheesta mitään eikä ole mitään keinoa saada selville, pitäisivätkö he sitä ongelmana vai eivät. Vakava mies naurahtaa puheenvuoronsa päätteeksi. Hän puhuu mieluummin siitä, ettei ymmärrä leimahduksia, avautumisia, pysähtymisiä tai portaita.\nHuomaan miettiväni, silittääkö hän itse kauluspaitansa vai tekeekö sen joku toinen.\nposted by Veloena at 9/01/2014


Negatiivisuuden aitoudesta – Valoa ja mustetta\nSteve Bannon – mediamoguli, elokuvatuottaja, investointipankkiiri ja entinen presidentti Trumpin neuvonantaja – vihjaili kautta rantain The American Prospect -lehdessä, että uuskonservatiiviseen strategiaan kuuluu saada vastapuoli valittamaan asioista, joilla ei ole suurta poliittista merkitystä:\nTukarointi on kolhu opposition imagolle, vie huomiota ja resursseja pois siitä kuinka raha liikkuu ja hallitsee järjestelmää. Edistyksellisten osana on löytää pessimistinen näkökulma.\nTommi Uschanovin Hätä on tarpeen: Kulttuuripessimismin nousu 1965–2015 -teoksessa (2015) kerrotaan seikkaperäisesti, että pessimistinen suhtautuminen tulevaisuuteen on jotain, jonka kaikki yksilöt jakavat. Sen perusteella on tosin vaikeaa sanoa, haluavatko ihmiset kuulla optimistisia vai pessimistisiä visioita.\nSaman huomion politiikasta voi ulottaa koskemaan kulttuurikeskustelua. Rappiosta ja katoavaisuudesta puhuttaessa tavanomaisinkin lehtisenttari löytää sisällään piilevän runoilijan ja kansalaistaistelijan.\nMiksi myös minä olen lukenut ja kirjoittanut niin usein siitä, mikä on kamalaa?\nEn pidä maailmaa lähtökohtaisesti negatiivisena. Kirjeenvaihtoilmoituksen yksinkertaistuksella ilmaistuna olen mielelläni puhetta ympärilleni viljelevä, nauravainen. Useimmille olen ystävällinen. Asenteeni elämään on tyytyväisyys ja optimismi. En ole koskaan ollut masentunut.\nEn pidä maailmaa varmasti oikein minään paitsi kokoelmana fyysisiä piirteitä enkä siksi ole huolestunut sen tulevaisuudesta. Sana ”maailma” ei tarkoita minulle sitä, miten ihminen kokee ympäristönsä.\nTietysti ei parane kiistää kaikkea huonoa, jota on paljon ja joka sen sijaan syntyy juuri kokemuksista. Siksi kirjoitan, vaikka se tuntuu usein mitättömältä pilkunviilaukselta.\nHuono suunta on, jos ei osaa pitää väkivallattomuutta ja vakautta yksin hyvänä. Joskus näin niissä myös passiivisuutta, hallintaa henkisellä väkivallalla ja turtumusta. Orjat hyväksyvät paikkansa mukisematta ja pelaavat katkeraan loppuun asti peliä hallitsevan luokan säännöillä.\nKoko kuolleena syntynyt litania. Onko se niin kamalaa, jos tarpeeksi monella menee ihan kivasti ja joskus joku muistaa hymyillä?\nLähden lähes poikkeuksetta kritiikissä liikkeelle siitä, missä on särö. Muistettavimmat taideteokset epäonnistuvat jossain häpeämättä lainkaan. Ne ovat parhaimmillaan, kun eivät välitä hyvästä.\nOn hankalaa etsiä mitään viihdyttävän mutta pohjimmiltaan lähes tyhjän taideteoksen takaa.\nKerran kysyin, olisinko todella valmis luopumaan kaikesta todellisesta kauhusta, jos se tarkoittaisi myös taiteen ja yhteiskunnallisen liikehdinnän näivettymistä, muuttumista vähän kerrassaan käsittämättömäksi ja suhteettomaksi?\nPäädyin vastaukseen ”kyllä”, vaikka kysymystä oli vaikea esittää tulematta tuomituksi omassa päässään. Pelkäsin rakastavani muiden kurjuutta, joka antaisi minulle tarkoituksen. Pidin ajatusta jo tuolloin pinnallisena, silti se vaivaa.\nPelkoni taustalla on, että elin kauan ristiriidasta. Vielä muutama vuosi sitten, kun jossain maa järisi, televisioni näytti kaikki ylimääräiset uutislähetykset. Merkittävimmät kotimaiset ja kansainväliset sanomalehdet olivat auki selaimen välilehdillä.\nAdrenaliini syöksyi ympäri kehoa. Tapahtui jotain! Viimein! Adrenaliinin jälkeen iski misantropiaa muistuttava välinpitämättömyys.\nTietysti tunne oli harhainen. Kun vähensin uutisten seuraamista, en jäänyt kaipaamaan kurjuuksien paraatia.\nLopetin rappion seuraamisen jo vuosia sitten ja hautasin kaiken niin syvään kuoppaan, että ydinjätteiden loppusijoituspaikat ovat turvattomampia.\nMoni sanoo julkisesti haluavansa leppoisaa hyvän mielen journalismia. Silti iltapäivälehtien kansissa bikineissä hymyilevään missiin liitetään otsikko: ”Kohu-Suski oli koulukiusattu!” Pahvinaamassa, jonka elämässä ei ole tapahtunut mitään, on oltava jotain, mitä tahansa, joka karistaa tylsyyden harteilta. Ainoa seksiä parempi lääke on lika.\nAlalle koulutettuna uskallan sanoa, että toimittaja etsii näkökulmaa väkisin. Näkökulma on yleensä ristiriita kahden asian välillä. Kun olen kirjoittanut edellisen virkkeen, tajuan siinä olevan avain estetiikkaani.\nHaluan edelleen ristiriidan, on kyse ihmisen kasvoista tai siveltimenvedoista. Yksinkertainen on liian kaunista. Täydellinen mestariteos on kuollut pystyyn, koska se ei vituta ketään.\nJoskus tuntui vaikealta eristää tämä tunne omaksi alueekseen ja pitää sitä abstraktina ajatteluna, jonka ei tarvitse sanella maailmaa estetiikan ulkopuolella. Taiteelta voi haluta samaa kuin maailmalta. Toivottavasti mahdollisimman harva haluaa maailmalta samaa kuin taiteelta.


Siirry sivulle : 1, 2, 3, 4, 5, 6 ... 17 ... 29\nAihe: Vs: Rakkaudesta vanteisiin Ti 23 Huhti 2013 - 20:50\nVoi aanus!Joku 4 vuotta sitten oisin saanu tollaset ajamattomat 150e,muttaku pidin relluvanteina.\nAihe: Vs: Rakkaudesta vanteisiin Ti 23 Huhti 2013 - 22:09\nitehän maksoin uusista 8,5x18 joista 3 oli avaamattomassa paketissa 70e ;D ja tais myyntihintaan tulla yks nolla perään.\nAihe: Vs: Rakkaudesta vanteisiin Ti 23 Huhti 2013 - 22:22\n900€ vai 90€? Jos 900€ niin ei hyvänen sillä rahalla ois saannu vaikka mitkä vanteet..\nAihe: Vs: Rakkaudesta vanteisiin Ti 23 Huhti 2013 - 22:24\nJopa on Kellerenenrernseillä hinnat pompsahtaneet...\nAihe: Vs: Rakkaudesta vanteisiin Ti 23 Huhti 2013 - 22:33\nEikö se nyt ole ihan vitun se ja sama mitä ne makso? Pojat haluu vaan retostella paljonko kukakin on tehnyt massia jollain käytetyillä vanteilla. Ite ainakin maksaisin 900e heittämällä vanteista mitkä haluaisin. Eikä ne renkaatkaan miinusta ole, välttämättä.\nKysynnän ja tarjonnan laki on ainut mikä pätee.\nAihe: Vs: Rakkaudesta vanteisiin To 25 Huhti 2013 - 18:24\nOnko pojat vetänyt aina tarkasti momentti avaimella kehäpultit kiinni, vai tasasesti vain kireälle? Purettaessa nuo ei ollu ainakaan momentissa.. Joku 25nm oli vissiin sopiva momentti?\nAihe: Vs: Rakkaudesta vanteisiin To 25 Huhti 2013 - 18:26\nMistää mitään tiedä mutta mää kasasin aineski kaikki momenttiavaimel 25nm:iin\nAihe: Vs: Rakkaudesta vanteisiin Ti 7 Toukokuu 2013 - 0:34\nMistäpä Rotan vanteet halvimmalla? Englannin pojat ei tykkää näköjään vastata s.posteihin.\nAihe: Vs: Rakkaudesta vanteisiin Ti 7 Toukokuu 2013 - 1:19\nwww.rarerims.fi on sama kun brittipään rarerims, mulle ainaki vastas posteihin samanpäivän aikana\nAihe: Vs: Rakkaudesta vanteisiin Ti 7 Toukokuu 2013 - 2:06\nAihe: Vs: Rakkaudesta vanteisiin Ke 8 Toukokuu 2013 - 15:09\nVanhat 9.5" takaset tulis nyt eteen sekä uusienkäytettyjen 3" lippojen johdosta uusista takasista kehkeytyi kympit. Nyt kun olis vielä se auto, johon nää laittaa.\nAihe: Vs: Rakkaudesta vanteisiin Ke 15 Toukokuu 2013 - 17:36\nMelkeen hävettää, mutta laitetaan nyt kuitenki Tuli koulussa koneistettua tuommoset keskilätkät, jjoo sorruin ostamaan keskinit. On ollu alla jo pari viikkoo, nyt vasta kun kiillottelin ni rohkenin kuvan laittaa. Nuo stickerbomb tarrat ei jää tuohon..\nAihe: Vs: Rakkaudesta vanteisiin Ke 22 Toukokuu 2013 - 15:34\nMitä nykyään kannattaa maksaa projektikuntoisista 15" bbs RMmistä?\nJa kannattaako hintaan laskea suosiolla uudet adapterit vai onnistuuko noihin porailemaan toista jakoa?(esim 5x114,3 rinnalle 5x108?)\nAihe: Vs: Rakkaudesta vanteisiin Ke 22 Toukokuu 2013 - 21:42\nVinkkinä sanon 15" on liian pienet 240 Volvoon, jollet sitten laita järkyttäviä pullakumeja.\nSuosittelen speissaamista, koska vakiona jäävät aivan älyttömän paljon kaaren sisään, tietysti jollet meinaa jotain jumalattoman leveitä lippoja nii se on sitte eri asia.\nMutta mää laittasin VÄHINTÄÄN 16" vanteet jos meinaat saada sen Vollen näyttään joltain...\nAihe: Vs: Rakkaudesta vanteisiin To 23 Toukokuu 2013 - 11:18\nNyt tälläinen nopee kysymys,paljonko on 16" RS:ien kehien ZD mitta?\nAihe: Vs: Rakkaudesta vanteisiin To 23 Toukokuu 2013 - 16:41\nJep eli TÄTÄ ZD-mittaa kaipaillaan pikasesti.\nAihe: Vs: Rakkaudesta vanteisiin To 23 Toukokuu 2013 - 17:00\nVanhat 9.5" takaset tulis nyt eteen sekä uusienkäytettyjen 3" lippojen johdosta uusista takasista kehkeytyi kympit.\nTähän päälle vielä Wilssonin yyber leveet pikkutramontit ja mulla onkin sitten foorumin kusisimmat speksit kyseisissä vanteissa. Eisssss... leveempää lippaa tilaukseen.\nTää on kilpailua vaikka Simply Clean muuta väittääkin.\nAihe: Vs: Rakkaudesta vanteisiin To 23 Toukokuu 2013 - 17:42\nja mulla onkin sitten foorumin kusisimmat speksit kyseisissä vanteissa. Eisssss...\nEiks Greenin vanteita lasketa?\nAihe: Vs: Rakkaudesta vanteisiin To 23 Toukokuu 2013 - 19:21\nGreen on satavarmaan talven pimeinä öinä tilannut vähintään neljätuumaiset lipat ympäriinsä.\nAihe: Vs: Rakkaudesta vanteisiin To 23 Toukokuu 2013 - 19:52\nBilteman kromireunukset. Repikää siitä.\nAihe: Vs: Rakkaudesta vanteisiin To 23 Toukokuu 2013 - 21:59\nVanteet saapu eilen ja alko jo nyt harmittaa kun en tilannu 13x13 Ens kesänä sit leveempää ulkolippii tilaten!\nNiin ja oli jopa kaikki saman kokosia, tramontin pojat ollu tarkkana Ja gleasy ei tää oo kilpailua, sulla istuu just eikä melkein mut kukaan, ei edes itse jesse tiedä mitä tästä mun touhusta tulee\nAihe: Vs: Rakkaudesta vanteisiin Pe 24 Toukokuu 2013 - 0:08\nVoi saatana noi on rouheat.\nAihe: Vs: Rakkaudesta vanteisiin Pe 24 Toukokuu 2013 - 0:34\nOn kyl komeet!\nAihe: Vs: Rakkaudesta vanteisiin La 25 Toukokuu 2013 - 21:12\nPäivän puuhastelut, huomenna jatketaan harjoituksia\nAihe: Vs: Rakkaudesta vanteisiin Su 26 Toukokuu 2013 - 1:17\nWilssonin postaus tiputti tuolilta! On nimittäin miehekästä!\nAihe: Vs: Rakkaudesta vanteisiin Ma 27 Toukokuu 2013 - 20:44\nOnkos mitään estettä sille, että poraisin noi amg vanteiden kehäpultit M8 kierteelle, kun nyt on M7? Edellisen omistajan toimesta oli parista kolosta menny kierteet ja pari pulttia poikki.\nAihe: Vs: Rakkaudesta vanteisiin Ma 27 Toukokuu 2013 - 20:52\nVai oisko helicoilit mitään?\nAihe: Vs: Rakkaudesta vanteisiin Ma 27 Toukokuu 2013 - 20:55\n^ no ei huono vaihtoehto. Kiitos\nAihe: Vs: Rakkaudesta vanteisiin Ke 29 Toukokuu 2013 - 20:45\nUjo kuva, ujoista vanteista\nAihe: Vs: Rakkaudesta vanteisiin Pe 31 Toukokuu 2013 - 14:20\nTaas on vanneshommia puuhailtu, jos nämä sais loppujen lopuksi kiinni ja ajoon\nSlot tyyliset vanteet rakennettu Compomotiven kehiin, kaksosaiset. Kiitokset vielä alkulle keskiöiden sorvaamisesta!\nSivu 5 / 29 Siirry sivulle : 1, 2, 3, 4, 5, 6 ... 17 ... 29


name it Pitkähihainen paita Nbfrebecca Agave Green | pinkorblue.fi\nname it Pitkähihainen paita Nbfrebecca Agave Green\nMukava pitkähihainen paita on valmistettu pehmeästä puuvillasekoitekankaasta, joka antaa miellyttävän tunteen. Topissa on joustavat hihansuut, oravamotiivi print edessä ja söpö somistus pääntieosassa. Säännöllinen istuvuus ja joustava kangas antavat pienelle lapsellesi paljon liikkumisvapautta leikkiessä ja touhutessa. Toisen olkapään piilotetut painonapit helpottavat pukemista ja riisumista.\nJoustavat hihansuut hihansuissa\nPyöreä kaula-aukko, jossa reunus\nMuutosehdotus tuotteeseen A329503\nname it Lyhyet housut Nbfatoras Medium Sininen ...\nname it Kolmio huivi Nbfyvetterachel White kork...


Kotinurkissa - Kissaemon puuhia: 2009\nHyvästi vanha vuosi!\nMinulla ei ole ollut tapana tehdä uudenvuodenlupauksia, koska tähän ikään mennessä olen jo todennut, ettei niitä kaikista hyvistä yrityksistä huolimatta kuitenkaan tule pidettyä. En siis lupaa päivittää tätä blogia sen useammin kuin viime vuonnakaan, ja sisältökin pysynee jotakuinkin samansuuntaisena johtuen käsityö-, askartelu- ja herkkuharrastukseni satunnaisuudesta. Arki kaikkine kiireineen tulee jatkumaan entisenlaisena ja oma aika pysynee edelleen niukkana resurssina.\nUusi vuosi on kuitenkin mukava aloittaa Tanjalta lahjaksi saamani Anu Harkin Ratula - Unelmien leikekirja -opuksen parissa. Kerrassaan ihana kirja satunnaisen puuhastelijan tarpeisiin! Kiitos ystäväni tästä upeasta lahjasta.\nViimeisetkin joululahjat on vihdoin toimitettu oikeisiin osoitteisiin joten nyt voin paljastaa, että tämän postauksen kuvitus on vuoden 2009 lahjatuotantoa sukulaisille ja ystäville kansalaisopiston keramiikka- ja saippuakursseilta.\nHyvää ja Touhukasta Uutta Vuotta 2010 kaikille blogissani vieraileville!\nLähettänyt Kissaemo klo 14.35.00 Ei kommentteja:\nTunnisteet: enkeli, joulu, keramiikka, lahjat, saippua\nSieltä se joulu taas ilmaantui kuin yllättäen kaiken arkitohinan keskelle. Nyt on aika rauhoittua nauttimaan kuusen tuoksusta, kynttilöiden valosta, jouluherkuista ja lasten jouluriemusta. Kaikki tärkeimmät joulupuuhat on hoidettu melko vähäisellä stressillä, vähemmän tärkeät tehty vasemmalla kädellä tai jätetty tekemättä kokonaan. Ensi vuonna sitten uusi ryhdistäytyminen... ehkä :-)\nTanjan perheessä on tehty upeita muunnelmia piparitaloteemasta. Meillä ollaan vuodesta toiseen ihan perinnelinjalla - piparitalon pihalle pitää aina saada ukko, akka, kissa, nalle, pupu kurkkaamaan pensaan takaa, ruusuportti, kuusiaita sekä neljä pientä porsasta karsinaan. Tänä vuonna rakensin piparitalon myös korkkisavesta kansalaisopiston keramiikkakurssilla, ja kolmanteen piparitaloaiheiseen kuvaan pääsi pari vuotta sitten valmistunut huovutettu piparitalo (lankana Novita Huopanen, ohje muistaakseni Novita Talvi 2006 (tai 2007) -lehdestä).\nKissaemo vetäytyy joulun viettoon ja toivottaa kaikille tätä blogia seuraaville rauhallista, lumista ja tunnelmallista joulun aikaa!\nLähettänyt Kissaemo klo 18.44.00 1 kommentti:\nTunnisteet: huovutus, joulu, keramiikka, leivonnaiset, piparkakut\nItsenäisyyspäivän perinteisiimme on jo monena vuonna kuulunut piparkakkujen leivonta. Ne ainoat oikeanmakuiset joulupiparit valmistuvat sillä ohjeella, mitä äitinikin on vuosikymmenet käyttänyt. Myös jälkeläiset olen perehdyttänyt tämän hieman hankalasti käsiteltävän mutta takuumureita pipareita tuottavan ohjeen salaisuuksiin.\n1/2 rkl soodaa\n1. Kiehauta siirappi ja mausteet kattilassa ja jätä jäähtymään.\n2. Pilko pehmeä voi pieniksi palasiksi. Vatkaa voi ja sokeri vaahdoksi. Lisää vaahdon sekaan kananmuna koko ajan vatkaten.\n3. Sekoita siirappi-mausteseos voi-sokerivaahtoon ja sekoita taikina hyvin.\n4. Sekoita sooda pieneen jauhomäärään ja lisää jauho-soodaseos taikinaan. Lisää seuraavaksi loput jauhot pieninä annoksina ja sekoita tasaiseksi.\nTaikina saa seistä jääkaapissa useita tunteja ennen leipomista, mielellään vaikka seuraavaan päivään. Ota taikina hyvissä ajoin huoneenlämpöön pehmenemään. Kun leivot, ota kerralla vain pieni palanen taikinaa kaulittavaksi. Jauhota pöytä ja kaulin hyvin (ei kuitenkaan liikaa ettei taikina tule liian jauhoiseksi ja siten murenevaksi). Ole kärsivällinen, lopputulos palkitsee kyllä! :-)\nLeivo taikinasta ohuen ohuita piparkakkuja. Paista 180-200 asteessa 5-10 minuuttia.\nLähettänyt Kissaemo klo 12.46.00 Ei kommentteja:\nTunnisteet: itsenäisyyspäivä, juhlat, lasten kanssa, leivonnaiset, piparkakut\nJoulukorttin askartelu on yksi suosikkipuuhistani ennen joulua. Iloitsen kovasti siitä, että lapsetkin ovat mieltyneet askartelupuuhiin, ja nyt heistä alkaa olla jo ihan oikeasti apuakin! Olin varannut tarpeita 60 korttia varten mutta jo askartelujen alkuvaiheessa totesin, että eihän se riitä alkuunkaan... Lapsilla alkaa olla jo kavereita ynnä muita kontakteja sen verran että korttilistan pituus on hyvinkin kaksinkertaistunut!\nLähettänyt Kissaemo klo 14.39.00 Ei kommentteja:\nTunnisteet: askartelu, joulu, kortit, lasten kanssa\nTaistelua pimeyden voimia vastaan\nTämä koko viikko on ollut kyllä varsinaista pimeydessä, harmaudessa ja väsymyksessä tarpomista. Olen nukahtanut sohvalle joka ilta viimeistään klo 22 ja siirtynyt siitä pari tuntia myöhemmin sänkyyn jatkamaan unia. Aamuhämärissä haahuilen robottina aamutoimesta toiseen. Työpaikalla etenevät vain mekaanista suoritusta edellyttävät asiat, ja ajatukset harhautuvat suklaalevyn, punaviinipullon, kynttilöiden, villalankojen, talviunien ja muiden lämpöä ja lohtua tuovien asioiden pariin.\nViikon parhaita piristyksiä (suklaan, kynttilöiden jne. ohella...) ovat olleet tiistain herkullinen sushi-lounas ja kahvittelutuokio ystävän kanssa sekä eilen postissa tullut valonpilkahdus.\nEn ole koskaan oikein jaksanut innostua Halloweenista. Se on värimaailmaltaan ja asukoodiltaan minun makuuni ihan liian mauton, muovinen ja räikeä - tarkoituksella tietenkin. Koulut ja päiväkodit rummuttavat haamusanomaa täysillä: on Halloween-discoa, iltapäiväkerhon karkkinyyttäreitä, päiväkotiinkin saivat eskarilaiset pukeutua hurjaan asuun ja ottaa taskulampun mukaan. Voimaton huokaus ja ei kun hirviöenergiaa luomaan!\nDiscoilijaneidin Punaisen Paholaisen asu on kaupasta valmiina ostettu, hirviömeikit äidin käsialaa. Mustan Irvihammashirviön viitta on kierrätetty, Punanaamainen Kiukkuparoni sai hartioilleen pätkän jouluverhokangasta. Molempien naamarit askartelimme yhteistyössä eilen illalla, ja asukokonaisuuden täydentävät Tiimarista ostetut lihakirveet, joita heiluteltiin niin vimmalla että Iloinen Pieni Kurpitsa piti siirtää kuvasta vähän sivummalle turvaan.\nNyt viikonlopun kynnyksellä sää näyttäisi kirkastuvan ja mieliala sen mukana. Eilen illalla saimme discointoilijan kanssa ihailla upean kirkasta tähtitaivasta ja viikonloppuna voisi vaikka viritellä ulkotulia. Ei sentään ihan vielä jouluvaloja, vaikka kuulemma hätäisimmät ovat jo niitäkin ehtineet ottaa esille.\nLähettänyt Kissaemo klo 10.04.00 Ei kommentteja:\nTunnisteet: askartelu, Halloween, lasten kanssa, syksy, tunnelmia, väsyttää\nViime viikonloppuna toteutimme Ketun keittiön väen kanssa kesällä ideahautomoon asti päässen ajatuksen retkestä syksyiseen metsään. Varasimme mukaan helppoa, nopeaa ja lapsille maistuvaa evästä, pari termospullollista kahvia, muutamia aikuisten herkkuja ja ämpärit siltä varalta, että metsässä törmäisi suppilovahveroihin. Sienionni ei meitä kuitenkaan tällä kertaa suosinut vaan valitettavasti jouduimme palaamaan ämpärit tyhjinä grillipaikalle.\nMikään ei kyllä herätä ruokahalua yhtä hyvin kuin reipas kävely räntäsateen viilentämässä metsässä! Lapset nauttivat epätasaisessa, ryteikköisessä maastossa rymyämisestä ja luonnon tutkimisesta. Siellä täällä pilkotti maahisten koloja tai metsämörrien asumuksia, ja kaatuneiden puiden yli oli jännittävää kiipeillä ja hyppiä. Grillimakkarat, lämpimät lihapullat (tai no, haaleat; olin kotona lämmittänyt lihapullat ja pakannut folioon), rieskarullat ja muut eväsherkut katosivat nälkäisiin suihin alta aikayksikön.\nJälkiruuaksi nautiskelimme puolukka-valkosuklaamuffinsseja, joiden ohje muotoutui googletuksen ja kahden eri ohjeen yhdistelmänä. Jauhopeukalo voi halutessaan paljastaa ohjeen yksityiskohdat - herkullisia olivat ja antoivat välittömästi ajatuksenruokaa myös muunlaisiin puolukkamuffinssikokeiluihin. Tumman suklaan ystävänä haluaisin tietysti kokeilla tumman suklaan ja puolukan yhdistämistä... tai puolukka-inkivääri-yhdistelmää... tai puolukka-saksanpähkinää...\nLähettänyt Kissaemo klo 13.37.00 5 kommenttia:\nTunnisteet: eväät, leivonnaiset, puolukka, retket, suklaa, syksy\nLöysin Arjen estetiikkaa -blogista mukavan mukihaasteen:\n1. Miksi pidät juuri tästä mukista?\n2. Mistä olet sen saanut / hankkinut?\n3. Mitä siitä juot silloin, kun hetki lempimukin kanssa on parhaimmillaan ja onko mukihetkeen olemassa jokin erityisen hyvä paikka?\n1. Tämän mukiparin värimaailma miellyttää kovasti silmääni (vaikken päälleni pukisi sen paremmin vaaleansinistä kuin liilanpinkkiäkään väriä). Mukeissa on kaunis kiilto ja niiden muotoilu on silmää miellyttävä sekä funktionaalinen: kuuma teevesi jäähtyy mukeissa tasaisesti. Muki on myös käytännöllisen iso, eli siihen mahtuu kunnon annos teetä ja sen kuumissa kyljissä on hyvä lämmitellä viluisia sormia.\n2. Mukit ovat syntymäpäivälahja vuosien (tai pikemminkin kai jo vuosikymmenien...) takaisen ex-poikaystävän äidiltä. Hän oli ostanut ne muistaakseni Suomenlinnasta jostain pikku putiikista.\n3. Näistä juodaan vain ja ainoastaan teetä. Mieluusti Lapsang Souchongia, Earl Greytä tai vihreää teetä (ja ehdottomasti hunajan kera) sateisena syysiltana kynttilänvalossa oman kullan kainalossa.\nKuvaustilannetta varten varustin mukin annoksella Uskollinen ystävä -teetä, tällä kertaa ihan pussiteeversiona, vaikka yleensä suosin kyllä irtoteetä.\nLähettänyt Kissaemo klo 9.45.00 6 kommenttia:\nTunnisteet: haaste, syksy, tee, tunnelmia


Vuolenkosken Maaseutuseuran hoitamalla Seuratalolla järjestetään aktiivista toimintaa syksyn ja talven ajan. Luvassa on niin kuntoklubeja eri-ikäisille kuin toimintaa nuorille ja lapsille. Seuratalo on saanut omakseen myös laadukkaan pianon, joten soittamaan haikailevat voivat ottaa yhteyttä Maaseutuseuraan jos vaikka pianotunteja haluaisi itselleen järjestää perinteikkäässä kylärakennuksessa.\nNuorisoillat järjestetään Seuratalolla aina perjantaisin kello 18–21. Nuokulla on pelejä ja kivaa tekemistä porukassa. Mukana on myös aikuisia kylältä valvomassa ja pitämässä seuraa.\nInto-kerhossa eli Iitin Nuoret Taiteenopiskelijat –kerhossa pääsevät koululaiset tekemään taidetta keskiviikkoisin 18–19.30. Myös yläkoululaiset ovat tervetulleita joukkoon.\nKuntoklubit: tiistaisin kello 18–20 järjestetään miesten ja vapaapalokuntalaisten kuntoklubi. Torstaisin kello 16–18 pidetään klubi senioreille ja heti perään kello 18–20 pääsevät naiset jumppaamaan. Kuntoklubin syyskausimaksu on 20 euroa ja maksulipukkeen löydät paikan päältä. Klubilla voi käydä muutaman kerran kokeilemassa, että riittääkö into koko syksyn ajaksi ennen maksun suorittamista. VPK:n jäsenet voivat osallistua klubiin ilmaiseksi.


U19-ikäisten amerikkalaisen jalkapallon Euroopan mestaruuskilpailut pidetään Saksassa Dresdenissä kesäkuun lopussa. Suomi karsii EM-kilpailupaikasta pohjoisessa lohkossa yhdessä Iso-Britannian, Ruotsin ja Tanskan kanssa tulevana viikonloppuna Tanskan Veljessä, josta lohkovoittaja selviää jatkoon EM-kisoihin.\nSuomen U19-maajoukkueen karsintaleirejä on pidetty pitkin talvea ja kevättä yhteensä neljän leirin verran. Ensimmäisellä leirillä oli mukana 100 kandidaattia, joista osa kutsuttiin jatkoon ja viimein 2.–3.5. viikonloppuna Helsingin Velodromilla pidetyn leirin jälkeen valikoitui 45 pelaajaa joukkueeseen. Anders Trojansin pelaajista kisakoneeseen lähtevät laitahyökkääjä Markus Haapasaari ja keskushyökkääjä Eemeli Valkamo.\nMolemmat pelaajat ovat vasta U17-ikäisiä, mutta pelaajavuosia molemmilla on pikkujunnuista saakka 5–6 vuotta. Ohessa pelaajien mietteitä maajoukkueleireilyistä ja tulevasta välieräturnausmatkasta.\nEemeli Valkamo :\n“Osallistuminen leireille oli täynnä positiivisia kokemuksia, lukuun ottamatta hikeä ja epäonnistumisia, joita pakostakin ilmenee. Opin leirillä maajoukkueen tapoja ja pelikirjaa seuraavia vuosia varten. Tanskaan lähden positiivisella mielellä ja uskon, että joukkueemme voi voittaa Ruotsin, mutta kovaa työtä se tietysti vaatii. Itse pyrin vain hoitamaan tehtäväni oikein. Sitten vain jännitetään kumpaa, Tanskaa vaiko Iso-Britanniaa vastaan pelataan Ruotsin kaatamisen jälkeen\n”Leirit menivät hyvin. Joukkue olikin osittain jo tuttu kahden vuoden takaisesta U17-maajoukkueesta. Nyt pääsimme kuitenkin useamman leirin aikana tekemään enemmän pelejä. Välieräturnauksessa on tulossa heti ensimmäiseksi tiukka matsi Ruotsia vastaan. Tietenkin lähdemme täysillä edustamaan Suomea, ja tavoite on päästä aina Saksaan saakka pelaamaan.”\nMaajoukkueen päävalmentaja Petrus Penkki on lähdössä turnausviikonloppuun luottavaisin mielin.\nMaajoukkue on leireillyt viikonloppuisin. Miltä joukkue näyttää ja miten leirit sujuivat?\n”Yllätykset omalla kohdallani koskevat usein alemmilla sarjatasoilla tai pelkästään juniorisarjoissa pelaavia pelaajia, koska Vaahteraliigassa pelaavien pelaajien kyvyt tunnen paremmin. Lisäksi junioripelaajat voivat kovalla treenillä kehittyä merkittävästi yhden off-seasonin aikana. Tänäkin vuonna on saanut iloisesti yllättyä monen pelaajan kehityksestä niin pelillisesti kuin fysiikankin puolesta.\nKevään leirit ovat sujuneet nousujohteisesti niin kuin pitääkin. Viikonlopun viimeistelyleirin jälkeen olemme valmiit haastamaan Ruotsin perjantaina.\nOlet saanut ympärillesi kokeneen ja laajan valmentajakaartin, miksi amerikkalaisessa jalkapallossa joukkueessa on paljon valmentajia?\n”Jotta voimme taata pelaajille parhaat mahdollisuudet menestyä, pitää valmennuksen tietysti olla kunnossa. Useassa seurassa juoniorivalmentajien taakka on todella (usein liian) suuri, koska valmentajien määrä on pieni pelaajamäärään nähden. Näin ollen yksittäisen pelaajan valmentamiseen ei jää usein paljonkaan aikaa. On tärkeää että U19-maajoukkueessa kaikki pelaajat saavat leireillä runsaasti pelipaikkakohtaista valmennusta.”\nMillä mielin Tanskaan ja Ruotsia kohtaamaan?\n”Tanskan matkan ainoa tavoite on päästä EM-lopputurnaukseen. Resepti menestykseen on 1. Kova puolustus 2. Virheettömät erikoisjoukkueet 3. Onnistua hyökkäyksessä red zonella eli maalin lähellä. Viime vuonna Ruotsia vastaan emme pystyneet tähän. Tänä vuonna asia on siis korjattava. Odotan, että koko joukkue laittaa kaikki peliin kummassakin ottelussa. Vain tämä antaa meille mahdollisuuden menestyä.”\nJoukkue lähtee Tanskaan torstaina valmistautumaan Ruotsin kohtaamiseen perjantaina 8.5. Anders Trojansilta reissuun on lähdössä pelaajien lisäksi myös videokuvaaja Jenny Holmberg ja huoltoon maailmanjoukkuettakin huoltanut Jenni Jormanainen. Anders Trojans toivottaa tsemppiä ja taistelumieltä maajoukkueelle!\nKisajärjestäjien facebook-sivut (mm. Suomen pelaajaluettelo kokonaisuudessaan)\nTanskan liiton sivut: (otteluajankohdat):


Kirkkoherran virkaan asettaminen - Kuopion hiippakunnan tuomiokapituli\nEtusivu » Ohjeita/lomakkeita » Kirkkoherran virkaan asettaminen\nKirkkoherran virkaan asettamisessa noudatetaan Kirkkokäsikirjaa ja Kirkollisten toimitusten opasta sekä niiden puitteissa paikallisen seurakunnan tapoja.\n1. Virkaan asetettava saarnaa. Hän voi myös lukea evankeliumin, jos se muutenkin on seurakunnassa tapana.\n2. Liturgina installaatiossa toimii piispa, joka hoitaa käsikirjan mukaisesti seuraavat osat: alkusiunaus ja johdantosanat (sisältää puheen virkaan asetettavalle), päivän rukous, virkaan asettamisen kokonaisuus sekä ehtoollisliturgian johtaminen ja päätössiunaus. Virkaan asetettu kirkkoherra on vierellä koko ehtoollisliturgian johtamisen ajan. Hän lukee myös ehtoollisen kiitosrukouksen.\n3. Avustava pappi hoitaa yhteisen ripin ja voi olla myös mukana johtamassa yhteistä esirukousta. Yhteisen esirukouksen sisältö ja toteutus sovitaan seurakunnassa. Siihen sisällytetään myös esirukous virkaan asetetun kirkkoherran ja tämän perheen puolesta.\n4. Kun virkaan asettaminen on toimitettu, avustajat tulevat pois alttarilta. Ehtoollisavustajat tulevat alttarille silloin, kun se on ollut seurakunnassa tapana.\n5. Seurakunnassa valmistellaan yksityiskohtainen installaatio-messun kulku sähköisessä muodossa verkossa olevan käsikirjan virkaanasettamiskaavan pohjalta ja lähetetään piispalle. Kun se on tarkastettu, jaetaan se etukäteen sähköpostilla kaikille messussa palveleville.\n6. Kättenpäällepanemisessa avustajista (4-6 avustaja) kirkkoherraa pyydetään lähettämään ehdotus hyvissä ajoin piispan erityisavustajalle, kaija.pyykonen@evl.fi (p. 044 7050 603), jotta piispa voi kutsua heidät toimitukseen. Perinteisesti lääninrovasti on ollut yksi avustajista. Lisäksi mukana on vähintään yksi seurakunnan luottamushenkilö.


Pienvittuilija: syyskuuta 2015\nLähettänyt Jarmo Stoor klo 11.59 Ei kommentteja:\nPienvittuilija oli Nokialandia-Suomessa aikaansa edellä\nOllilan Nokia kuin Pohjois-Korea - "Huusi niin, että pallit kutistuvat"\nPienvittuilijan kirjoittama Nokian varjossa -romaani on taas ajankohtainen. Viime päivien uutisoinnista voi huomata, että nyt Jorma Ollilaa uskalletaan kritisoida. No, ulkomaalaisessa tutkimuksessa, mutta juttu sentään uskalletaan jakaa mediassa.\nKirjoitin Nokian varjossa -romaania vuosituhannen alussa. Ja se ilmestyi monien vastoinkäymisten ja sensurointien jälkeen vuonna 2007 nimellä Kestävää kehitystä. Kannessa kännykkää muistuttavat palikat oli laitettu kulkemaan ylöspäin, vaikka kirjassa kuvasin tilanteen juuri päinvastaiseksi. Vauhdikkaaksi alasajoksi.\nRomaanin kirjoittamisen aikoihin Nokia oli voimissaan ja Ollilasta oltiin leipomassa Suomelle presidenttiä. Ollilla antoi neuvoja niin nuorten miesten ylipainoon kuin globalisaatioonkin.\nKirjoitin juttuja lehtiin juttuja, joita ei koskaan julkaistu. Ollilaan ja Nokiaan kohdistuvaa kritiikkiä ei julkaistu. Kekkoslandiasta oltiin siirrytty Nokialandiaan.\nNokian matkapuhelimet ovat nyt historiaa. Jos juttuja olisi päässyt julkisuuteen, niin ehkä asioihin oltaisi puututtu ja tilanne voisi olla nyt toinen. Joka tapauksessa julkisuus ja virheiden kohtaaminen ei ainakaan olisi tilannetta pahentanut.\nKantapationi edessä meuskasi viidenkymme¬nen ylittänyt mies. Tunsin hänet menneiltä vuo¬silta. Veikko Määttänen. Oli aikoinaan Nokialla kännykkäpuolella projektipäällikkönä. Paljon tuli yhdessä asioita hoidettua. Veikko sai potkut kun porukkaa vähennettiin ja meni siitä sekaisin. Oli Nokian aikoina kova uskovainen, jonkinlainen saarnamies jo silloin. Nyt saarnasi säännöllisesti Nokian saatanasta. Puhui niin suoraan, että jollei olisi ollut hullu, niin olisi joutunut syytteeseen kunnianloukkauksesta.\nHain tumman oluen ja istuin kuuntelemaan Veikon puhetta.\n”Jotain on tehtävä. Meidät kaikki on rikottu. Minäkin olen rikki. En pysty kunnollisiin ihmissuhteisiin. En keskittymään mihinkään. Olen rikottu. Minut on särjetty. Olen Nokian särkemiä ihmisiä, kuten yli puolet Oulun it-ihmisistä. Se puoli, joka on erotettu. Olemme tyhjiin imettyjä kuoria Nokia-vampyyrin matkalla kohti sijoittajien perseitä ja pohjattomia kukkaroita. Olimmepa alihankkijoiden alihankkijoita tai töissä itse Nokialla. Yhtä kaikki. Kaikki ovat rikki mieleltään, vaikka eivät sitä myönnä. Tiimit ja tiimihenki ovat sivuuttaneet suvun ja fyysisen perheen. Tavoitteet ja tulospalkkiot ovat luoneet ikuisen kiireen vaikutelman. Suuren it-johtajamme Jorma Ollilan me-henki on syönyt sielumme niin pahoin, ettei tuon nykyaikaisen natsiaatteen vääryyttä voi myöntää. Ei edes silloin kun Nokia-perheestä potkitaan pois.\nNaurava Nokia-perhe on yhä monien it-insinöörien haaveena. Jokainen ulos potkittu tuntee olevansa luuseri. Se, ettei minua enää tarvittu, oli omaa syytäni. Näin minä uskoin. Mutta se usko on saatanasta. Minua johdettiin harhaan.”\nPari kännisintä kuuntelijaa taputti suosiotaan, muut patiolla eivät edes kuunnelleet tai eivät olleet kuuntelevinaan.\n”Usko oman porukan paremmuuteen ja maailmanvalloitukseen ja sen oikeutukseen on kuin Sammon hehkuva kekäle”, jatkoi Määttänen. ”Rakas toimitusjohtajamme oli meille kuin myyttinen Ilmarinen takoen Sammon sylkemään kännyköitä, palkkionaan sijoittajien hetkellinen suosio.”\nAurinko nauroi Veikko Määttäsen totisilla kasvoilla. Hikipisarat olivat kastelleet paidankauluksen.\n”Kilpailijat olivat pahoja pohjanakkoja, jotka piti raivata tieltä. Kenelläkään ei ole tullut mieleen, että jospa rakas it-johtajamme onkin Hitler ja Göbbels samassa mittatilauspuvussa. Muistakaa iskulauseet ja verratkaa niitä natsipuolueen iskulauseisiin: Me olemme parempia kuin muut! Me olemme maailman ykkösiä! Meidän tuotteemme ovat maailman parhaita, koska me olemme maailman parhaita! Me olemme yhtä perhettä!\nEntä mitä seuraa kun tuohon perheeseen liitetään? Hänelle esitetään vaatimuksia. Hänen on osoitettava olevansa perheen arvoinen venymällä loputtomiin. Sillä aina, aina seuraavan kvartaalin on annettava markkinoille positiivinen signaali!”\nMäättänen nosti kätensä ja huusi sanansa kohti aurinkoa, kuin ihmisuhriin valmistautuva mayapappi.\n”Rakkaan johtajamme iso käsi nousee jo aamu-usvasta Hitler-tervehdykseen tai kuin Jeesus vuorella kehottaessaan ihmisiä jakamaan viisi leipää ja kaksi kalaa tietäen totuuden salatuista voimavaroista. Se on Nokia-tervehdys. Se on kehotus antaa kaikkensa, vaikkei mitään järjellistä ole enää antaa. Me luulemme kuuluvamme tuohon perheeseen.\nMe emme ymmärrä, että olemmekin juutalaisia, joiden pakkotyöstä kohoavat Nokian johtajien mahtavat optio-ohjelmat. Me kannatamme kurssia. Me loimme menestyksen Ollila-unioniin. Ja meidät voi kaasuttaa syntyperäisen sopimattomuutemme vuoksi. Mikään ei ole niin helppoa kuin hankkiutua eroon Nokia insinööristä. Yt-kierros ja pihalle. Insinööriraukka luulee vielä pihalla soraa potkiessaan olevansa heikoin lenkki.\nKokonaisen tehtaan voi lakkauttaa Suomessa ja jopa Saksassa. Työt voi siirtää Kiinaan ja Romaniaan tai vaikka Afrikkaan. Missä tekeminen vain halvimmin onnistuu.”\n”Ollila sensuroi Nokia-kritiikin lehdistä. Suuri johtajamme uhkaa siirtää Nokian pois Suomesta ja tekee sitä samalla. Johtajamme on huolissaan nuorten miesten ylipainosta. Hän on huolissaan nuorten miesten yleiskunnon laskusta. Hän antaa Suomelle neuvoja suhteessa globalisaatioon. Jorma Ollila antaa meidän ymmärtää, että hän ymmärtää kaiken meitä selvemmin. Jorma Ollilan sallitaan antaa se kuva, kuten annettiin Kekkosenkin. Kekkonen sentään selvitti meidät kuiville Neuvostoliiton kahleista. Jorma Ollila vain myy meidät eniten tarjoavalle.”\nNokian varjossa -kappale löytyy YouTubesta.\nLähettänyt Jarmo Stoor klo 2.37 Ei kommentteja:\nSuomi vaurastuu, vaikkei sitä haluta kansalle kertoa\nOlen jakanut tämän saatavakellon pariinkin kertaan eri juttujen yhteydessä Pienvittuilijan sivulla. On niin kiva kello kaiken tämän tarkoitushakuisen synkistelyn keskellä, että päätin laittaa sen tänne vielä uudemman kerran raksuttamaan ja hyistä syksyä lämmittämään.\nKellon tulkinta tosin vaatii hieman taustatietoa, mutta vain hieman sekä hyviä vertailukohtia:\nItse asiassa Suomella on eläkerahastoissa 183 tuhatta miljoonaa euroa (Eläkeasiantuntija Veikko Simpanen, tilanne 30.6.2015). Vastaavia rahastoja ei ole esimerkiksi Saksalla eikä Ranskalla. Suomi saa lainaa hyvän luottoluokituksensa vuoksi negatiivisella korolla. Tuotto on suurempaa kuin lainamenot ja lainan kasvuvauhti.\nNoita tietoja on hyvä käyttää keskustelun todellisena pohjana. Tilanne on syytä kertoa oikein faktoihin perustuen ja kansankielellä.\nLähettänyt Jarmo Stoor klo 1.59 Ei kommentteja:\nValehtelija Sipilä, Suomi rikastuukin tunti tunnilta. Eläkerahastoissa tuhansia miljoonia euroja, tällaista rahaläjää ei edes Saksalla ole\nSipilä ei jättänyt kertomatta, vaan herra pääministeri valehteli\nPienvittuilija tutki Suomen velkatilannetta ja hätkähti hyvin yksinkertaiseen totuuteen.\nSuomi ei velkaannu, vaan itse asiassa rikastuu tunti tunnilta. Päinvastoin kuin Juha Sipilä sipisi nauhoitetussa tv-lähetyksessään.\nSuomella on eläkerahastot, jotka tuottavat koko ajan rahaa valtionkassaan.\nVastaavia rahastoja ei ole Saksalla, Ranskalla eikä Belgialla.\nEläkerahastojen varallisuus on valtavat 183 tuhatta miljoonaa euroa. Se tuottaa koko ajan lisää euroja kassaan.\nJa kun Suomi saa nyt hyvän luottoluokituksen ja alhaisen korkotason ansiosta lainaa negatiivisella korolla, niin Suomella ei mene tosiaankaan huonosti eikä Suomi velkaannu tunti tunnilta.\nSuomi vaurastuu tunti tunnilta.\nPienvittuilija on aikaisemmin arvellut syitä Sipilän toimiin. Päättelyn Sipilän syistä saavat tehdä nyt lukijat.\nPienvittuilija loppupäätelmän alla olevista artikkelipoiminnoista, Saatavakellosta ja omista pohdinnoista on yhtä kylmän yksinkertainen kuin Sipilän köyhiin kohdistuvat leikkaukset:\nSaatavakello kertoo, Suomi rikastuu\n”Mikael Kallavuo kirjoittaa, ettei Suomi ole väitetyn kaltaisessa kriisissä esittäen väitteensä tueksi muutamia lukuja. Teollisuustyön hinta on Suomessa (35,9 €) alhaisempi kuin ”kilpailijamaissa”, kuten Saksassa (37,1 €) tai Ruotsissa (41,8 €). Suomen valtionvelka on ylittämässä 60 %, kun sen Saksalla on 80 %, Ranskalla 90 % ja Belgialla 100 %.\n”Lisävelkaa voidaan ottaa seuraavan kymmenen vuoden aikana vielä 50–75 miljardia euroa. Vasta silloin Suomen velka saattaisi olla lähellä Saksan ja Ranskan nykytilannetta. Lisäksi työeläkerahastoissa on yli 180 mrd. euroa jota voi hyödyntää hätätilanteessa. (Vastaavia rahastoja ei ole Saksalla, Ranskalla eikä Belgialla.)”\n”Valhe, emävalhe, tilasto”\nEläkeasiantuntija Veikko Simpasen mukaan lakisääteisten työeläkerahastojen 183 miljardia (30.6.2015) lasketaan Suomen julkisen talouden varallisuudeksi kansainvälisissä vertailuissa. Samaa sanovat Palkansaajien tutkimuslaitoksen taloustutkijat. Heidän mukaansa ”kestävyysvajelaskelmissa ei ole otettu huomioon julkisia rahoitusvaroja, sillä muissa EU-maissa ne ovat kovin pienet”. Jos näin on, Sipilän laskutoimituksissa ja kestävyysvajepuheissa on kymmenien miljardien virhe.”\nSitten Pienvittuilijan loppukommentti ja hieman kertausta: Miten hallituksen ajama kotitalouksien ostovoiman heikentämisen lisäisi vientiyritysten kilpailukykyä?\nNo, ei tietenkään mitenkään. Artikkelissa hieman painoarvoa Pienvittuilijan ihmettelyille.\nLähettänyt Jarmo Stoor klo 0.00 Ei kommentteja:


...noir: Hamppukunkut (Homegrown, 1998)\nTakametsän sankareilla Carterilla (Hank Azaria) ja Jackilla (Billy Bob Thornton) on asiat mainiosti. He tienaavat hyvin vahtiessaan ja huoltaessaan ökyrikkaan Malcolmin (John Lithgow) mariviljelmiä, mutta sitten pomo saa kilpailijoilta luodista vatsaan ja hätäratkaisuna ystävyksemme päättävät napata mukaansa osan sadosta ja teeskennellä pomonsa olevan edelleen elossa, jotta voivat hänen kontaktiensa avulla tienata mahdollisimman suuren potin (tajusitteko?). Mukana juonessa on myös kaverusten ääliapulainen Harlan (Ryan Phillippe), mutta muut, jopa bisneksissä normaalisti mukana oleva Cartenin tyttöystävä Lucy (Kelly Lynch) saa jäädä pimentoon, paitsi että Lucy on tietenkin sellainen paha tyttö, että sex is the game ja kohta Harlan on vuodattamassa siemennesteen mukana muitakin salaisuuksia.\nCarter ja Jack tekevät diilin kamakauppias Dannyn (Jon Bon Jovi) kanssa ja kaikki menee hyvin, mistä innostuneena Harlan ehdottaa että mennäänpä katsomaan jäikö sinne Malcolmin viljelmille ruohoa laisinkaan. Pojat kun ovat varmoja jotta Malcolmin tappanut taho olisi jo tässä välissä korjannut sadon omaan käyttöönsä, mutta niin vain on, että siellähän se kaikki kama vielä on koskemattomana. Siispä kolmikko päättää aloittaa nyt kunnon bisnekset, pitäen edelleen Malcolmin kuoleman salaisuutena. Tosin totuuden selvittänyt Lucy on otettava mukaan tasavertaiseksi kumppaniksi.\nKohta ystävyksemme alkavat huomata kuinka vaikeaa on pitää yllä salaisuuksia, kuten myös mittavaa kamakauppaa ja muuta kivaa. Niinpä veri alkaa virrata ja ystävyyssuhteet halkeilemaan. Erityisen toimiva seikka elokuvassa on Jackin eräänlainen harhautunut luulo, että hän tavallaan on nyt Malcolm. Niinpä kun on aika tavata Mafiapomo Gianni (Ted Danson) joka ei tunne Malcolmia ulkonäöltä, voi Jack todenteolla esiintyä entisenä pomonaan.\nKun Malcolmin tapattanut taho alkaa kiukuttelemaan väitteestä, että mies olisi vielä hengissä, alkavat asian luisumaan käsistä pahemman kerran, eikä asiaa ainakaan auta Malcolmin kaksoisveljen Robertin (John Lithgow) saapuminen paikalle ottamaan perhebisnekset haltuunsa.\nIlmenee että kaikki paikalliset hampunkasvattajat Dannyn ohella olivat yhdessätuumin tapattaneet Malcolmin siksi, että hän oli tuomassa takametsien markkinoille Giannin, eli Mafian mukaan ja sehän ei käy laatuunsa.\nLopputuloksena ruohoaarre menetetään, mutta henki säilyy ja suhteet korjaantuvat, joten kenties kaikki voidaan aloittaa alusta.\nMuistan että aikoinaan kaikki wiggerit olivat aivan intona tästä, mutta löysähousut olivat sitten aivan käärmeissään kun tämä komediaksi luokiteltu elokuva ei ollutkaan mikään Snoop Doggin pilvenpolttokomedia, vaan suht' synkkä rikoselokuva jossa toki on mukana huumoriakin, mutta aika mustaa sellaista.\nHamppukunkut on kuin tv-sarjat Weeds ja My Name is Earl yhdistettyinä hieman (paremman pinnallisuuden puutteessa) Tarantinomaiseen (ilman yhtä sukkelaa dialogia) rikoselokuvaan ja vaikka kaikki elokuvassa ei osukaan kunnolla maaliinsa, niin lopputulos on tarpeeksi onnistunut jotta sen jaksaa katsoa sujuvasti alusta loppuun.\nJa Trevor Rabinin musiikki luo ajoittain sopivaa tunnelmaa.\nPidin kovasti Azariasta ja Thorntonista, jotka osasivat esittää mainiosti normaaleja elokuvan punaniskaluusereita fiksumpia hahmoja, mutta eivät kuitenkaan niin kyvykkäitä ettäkö olisivat ymmärtäneet milloin nauttivat liian suuren palan nieltäväksi. Joten osa elokuvan näyttelijöistä teki varsin mainioita roolisuorituksia, mutta vastaavasti niiden rinnalla oli myös esimerkiksi Phillippen huonolla tavalla ylinäyteltyjä hahmoja.\nLynch oli hyvä, Danson oli hyvä, Lithgow oli hyvä, Bonkka tapansa mukaisesti harmiton ja Judge Reinholdin näkeminen oli ilon päivä. Myös Jamie Lee Curtis kävi pikaisesti paikalla, mutta ei se mitään, sillä pelkkä ajatuskin Curtisista kuumentaa ihon.\nErityisen hauskaa oli katsella näyttelijöitä kuten Azaria ja Danson toimimassa vastoin imagoaan\nSilti vaikka mukana on paljon seikkoja joista pidin, niin musta huumori ei ollut tarpeeksi synkkää, rikososuus ei tarpeeksi rikollista ja rytmitys ei tarpeeksi sujuvaa. Eli parempi ja mielenkiintoisempi elokuva kuin luulisi, mutta ei tarpeeksi onnistunut jotta se jäisi kunnolla mieleen.\nSe mikä jäi kuitenkin mieleen oli tämä:\nTiedättehän kuinka Simpsoneissa on se toistuva vitsi jossa perushepun oloinen Ned Flanders onkin oikeasti hirveä lihaskimppu. No sama vitsi toteutuu Hank Azarian kohdalla aika usein ja se tapahtui myös Hamppukunkuissa. Azaria on kanssa aika tavanomaisen näköinen mies, mutta kun hän riisuu paitansa, niin heppuhan on ihan kuin joku Conan Barbaari.\nLähettänyt ...noir klo 15.59


Suomen matkailuala vaurastuttaa valtiota - Henrikin.fi\nNyt kun yhä enemmän matkailijoita valitsee matkakohteekseen Suomen, eletään Suomessa matkailualalla onnellisia aikoja. Jo nykyisellään matkailuala on elintarviketeollisuutta suurempi toimiala ja trendit näyttävät sen merkityksen olevan jatkuvasti aikaisempaa suurempi.\nKasvavaa kiinnostusta ulkomaalaisten matkailijoiden keskuudessa\nVuosikymmenten ajan monet muut matkakohteet Euroopassa kuten Pariisi, Lontoo, Barcelona, Berliini ja jopa Tukholma ovat saaneet osakseen suitsutusta ja keränneet lähes kaiken matkailijoiden huomion, mutta viime aikoina ollaan herätty siihen, että Suomikin on mielenkiintoinen vaihtoehto etenkin sellaiselle matkailijalle, joka on jo nähnyt kaikkea. Lonely Planetinkin mukaan Suomi on kuluvana vuonna maailman kolmanneksi paras matkailukohde ollen samalla kyseisen listan ainoa kymmenen parhaan maan joukkoon sijoittuva eurooppalainen maa! Osansa saattaa olla sillä, että 100-vuotisjuhlallisuudet tekevät Suomesta entistäkin kiehtovamman ja ajankohtaisemman matkakohteen.\nNeljän miljardin euron matkailutulot\nTurismi elävöittää maan taloutta ja tuo reippaasti lisäpotkua matkailualan lisäksi myös muille toimialoille. Matkailutuloja Suomeen saatiin viime vuonna melkein neljän miljardin euron edestä ja erityisen mielenkiintoista on ollut huomata etenkin kiinalaisten matkailijoiden avokätisyys matkalla. Rahaa keskivertokiinalainen pistää palamaan noin 150 euroa päivässä Suomen matkallaan, mikä on huomattavasti enemmän kuin esimerkiksi kotimaisten matkailijoiden käyttämä summa. Koska matkailuala on huikeassa nousujohteessa, odotetaan seuraavien kahdeksan vuoden aikana matkailun ympärille syntyvän jopa 40 000 työpaikkaa tällä hetkellä työllistävien 140 000 työpaikan oheen.\nNext post: Järvien peittämät maisemat hurmaavat kenet tahansa


Lokakuisena perjantaiaamuna minulla on ilo seurata joukkoa reippaita naisia Harjulan kuntosalilla. Innostunut ja puhelias kuntosaliryhmä reumaa sairastaville valmistautuu tuntiinsa ensin lämmittelemällä ohjaajan johdolla ja siirtyy sen jälkeen laitteisiin. Liikkeet sujuvat…\nTule kokeilemaan FasciaMe -tuntia! Maksuttomat FasciaMe demo-tunnit Ti 9.11.2021 klo 15.00-15.45 senioreille, liikuntasali 2. krs. Ti 9.11.2021 klo 18.00-18.45 työikäisille, liikuntasali 2. krs. Ohjaajana Mirka Haasto FasciaMethod on kokonaisvaltaista kehonhuoltoa…


HS: Hallitus helpottamassa terveyslakia – myös yksityisille yrityksille sallitaan nukutusta vaativat leikkaukset – Päivän Lehti\nHS: Hallitus helpottamassa terveyslakia – myös yksityisille yrityksille sallitaan nukutusta vaativat leikkaukset\nLifestyle\t6.11.2018 08:03 Päivän Lehti\nEhtona yksityisten terveysyhtiöiden leikkaustoiminnan jatkumiselle olisi, että potilas voidaan siirtää hätätilanteessa alle puolessa tunnissa sellaiseen sairaalaan, jossa on teho-osasto. (Kuva Fotolia)\nSosiaali- ja terveysministeriön hioma lakimuutos annetaan eduskunnalle joulukuussa.\nTERVEYS Sosiaali- ja terveysministeriö on tekemässä muutoksia terveydenhuoltolakiin. Helsingin Sanomien mukaan lakiin lisätään säännös, jonka turvin sairaanhoitopiiri voisi järjestää nukutusta vaativia leikkauksia myös päivystysyksiköiden ulkopuolisissa sairaaloissa. Tämä tulisi koskemaan myös yksityisten terveysyritysten alihankintana tekemiä leikkauksia.\nLehden saamien tietojen mukaan Lex Terveystaloksi kutsuttu lakimuutos tulisi eduskunnan käsiteltäväksi joulukuun alussa. Terveydenhuoltolaki oli johtamassa siihen, että yksityisten terveysyhtiöiden täytyi lopettaa anestesiaa vaativat leikkaukset. Leikkauksia on tehty alihankintana julkiselle sektorille.\nVuosi sitten sosiaali- ja terveysministeriön ylijohtaja Kirsi Varhila kertoi Päivän Lehdelle, että yksityiselle leikkaustoiminnalle oltiin laatimassa laatukriteerit. Kriteereillä haluttiin varmistaa kirurgisten toimenpiteiden ja leikkausten laatu sekä potilasturvallisuus. Leikkaustoiminta oli mahdollista säilyttää myös paikallisissa sairaaloissa, esimerkiksi laatukriteerit täyttävän yksityisen tahon operoimana.\nErikoissairaanhoidon keskittämistä koskevia muutoksia alettiin toimeenpanna siirtymäajan jälkeen tämän vuoden alusta. Keskittämisasetus ja päivystystä koskevat säädökset edellyttivät, että erikoissairaanhoidon vaativat leikkaukset keskitetään laadun ja potilasturvallisuuden perusteella tiettyihin sairaaloihin.\nLeikkausten keskittämistä koskevaa määräystä ryhdyttiin ministeriön toimesta muuttamaan jo tämän vuoden helmikuussa niin, että yksityiset terveysyhtiöt voisivat toimia julkisen puolen alihankkijoina.\nNyt suunnitellussa lakimuutoksessa ehtona yksityisten terveysyhtiöiden leikkaustoiminnan jatkumiselle olisi, että potilas voidaan siirtää hätätilanteessa alle puolessa tunnissa sellaiseen sairaalaan, jossa on teho-osasto ja valmiudet nopeisiin päivystysleikkauksiin.\nHelsingin ja Uudenmaan sairaanhoitopiiri HUS vastustaa uuden asetuksen muuttamista ministeriön suunnitelemalla tavalla. Sairaanhoitopiiri on toimitusjohtaja Aki Lindénin helmikuussa allekirjoittamassa lausunnossa kritisoinut ministeriön kaavailuja yksityisiä terveysyhtiöitä suosivana:\n”Sairaanhoitopiireille jäisi päivystyksen ja komplikaatioiden hoito. Tämä vääristäisi kilpailua yksityisten ja julkisten toimijoiden välillä.”\n”Ehdotettu muutos asettaisi julkiset ja yksityiset toimijat eriarvoiseen asemaan myös siten, että monet aiemmin leikkauksia tehneet julkiset sairaalat ovat lopettaneet nyt voimassa olleen asetuksen perusteella yleisanestesiaa vaativien toimenpiteiden tekemisen.”\nMonet kaupungit ovatkin jo luovuttaneet taistelun oman sairaalan ja leikkaustoiminnan puolesta, vaikka myös sote- ja vallinnanvapauslakien käsittelyt ovat pahasti kesken ja niiden voimaantulosta tällä vaalikaudella ei ole minkäänlaista varmuutta.\nLue myös: Sote-yllätys: Oman kaupunkisi sairaala voidaan sittenkin säilyttää – tiukat leikkausten laatukriteerit täytettävä\nLue seuraavaksi Laiton maahantulo Suomeen on säilynyt maltillisena – aiempaa enemmän väärennettyjä asiakirjoja


Värikäs Elämäni: Viimeisen kerran - helmat hulmuten\nUnknown 4.9.2017 23.24\nPipsa, tee postaus treenivaatteistasi ja samalla vinkkaa mistä isokokoinen löytää treenivaatteita. Haluaisin aloittaa saliharrastuksen, mutten löydä mistään sopivia vaatteita, joissa kehtaisi salille mennä.\nAnonyymi 5.9.2017 17.26\nKannattaa tsekata ainakin Raiskin verkkokauppa, hyviä jumppa- ja ulkoiluvaatteita ja kokoja on paljon :) Nopea toimitus, palautukset sujuu ja ystävällinen asiakaspalvelukin.\nPipSa / Piia Viena - Värikäs Elämäni 6.9.2017 18.58\nTelepatiaa! Mä oon itseasiassa jo luonnostellut tuollaista postausta. :) Eli on tulossa!\nAnja 5.9.2017 7.14\nKiva kun vielä tuli lämpimiä päiviä, mekkokeli tosiaan päivällä kun aurinko paistaa. Tuo mekko on kyllä yksi parhaista, ansaitsi päästä huomaamaan helmoineen :) Tsemppiä salille x 2 ja hyvin se menee nyt kun olet vauhtiin päässyt.\nPipSa / Piia Viena - Värikäs Elämäni 6.9.2017 18.59\nJoo, kyl noista lämpimistä päivistä otetaan ilo irti. Tänäänkin on ollut yllättävän lämmin vaikka mittarin mukaan vain 14 astetta. Ja silti tuli topissa hiki! O_o\nPerjantaina sitten seuraavan kerran salille tällä viikolla. Vähän jänskättää et jaksaako vetää niinku ennenkin. Vai loppuuko puhti kesken. No kesken en silti jätä, että pitemmällä tauolla vaan ja menoks. :D\nNinni 5.9.2017 12.16\nAivan ihania nuo pyörähdyskuvat! Tulin niin hyvälle mielelle <3\nPipSa / Piia Viena - Värikäs Elämäni 6.9.2017 19.00\nKiitti. Mä kans hymyilen kun noita katselen. Siinä on just aitoa hymyä kun siinä pistelen pyörähdellen. :D Hitsit kun ois joku pidempi käytävä, missä voisi kuvata liikettä.\nNinni 8.9.2017 21.19\nSe on kuule seuraavaks catwalk :-) Oliski mahtava järjestää kunnon plusmuotinäytös!!!\nPipSa / Piia Viena - Värikäs Elämäni 11.9.2017 18.14\nHahhaha, siinä ois kyl ideaa. :D\nMatkatar 5.9.2017 15.51\nTosi nätti mekko! Hyvä kun lisäät salikertoja. Minä en ainakaan koskaan ole ajatellut, että ylipainoiset eivät salille kuulu, päinvastoin. Olen iloinen kun näen siellä kaikenkokoisia ja ikäisiä ihmisiä, jotka ovat päättäneet ottaa itseään niskasta kiinni ja huolehtivat terveydestään. Iloista viikon jatkoa!\nPipSa / Piia Viena - Värikäs Elämäni 6.9.2017 19.02\nKiitos. :) Joo, salikertojen lisäys oli ihan suunniteltu juttu. Ensin vähän niinku rauhassa totutellaan ja sit nostetaan. Ens vuoden puolella sitten 3xvko. No joillakin ylipainoisilla on ennakkoluuloja, ettei salille voisi mennä koska on lihava. Ja että porukka nauraa kun lihava menee kuntoilemaan. Ja varmasti tämmöisiä voi olla jossakin ja oon surullinen siitä, mutta uskon sen olevan hyvin vähissä määrin.\nAnonyymi 5.9.2017 16.10\nNiin laihdutatko sä enää? Vai pelkkää painonhallintaa tällähetkellä (siis npainon pitämistä tässä lukemassa, ettei pääse enää tuostaansa nousemaan)?.\nPipSa / Piia Viena - Värikäs Elämäni 6.9.2017 19.03\nAnonyymi 5.9.2017 17.29\nPuhutaan intiaanikesästä, ei intiaanisyksystä!\nJaajuu, niin se taisikin olla. :)\nAnonyymi 7.9.2017 20.58\nNoi Uhana Designin korvikset on aivan ihanat! Itse oon vähän vierastanut kovin roikkuvia korviksia, mutta noi on mageet!!! Itsekin oon noita hypistellyt ja taidanpa vielä ostaakin ne.\nPipSa / Piia Viena - Värikäs Elämäni 11.9.2017 18.12\nKiitti. Ovat kyl olleet ihanat. Mäkin oon vierastanut roikkuvia mut annoin niille mahdollisuuden ja oon tykännyt. Mut oon hommannut myös ei roikkuvatkin. :) Nuo ei roikkuvat on semmoset, mitä voi pitää ihan arjessa.


Muonituksen alkeiskurssilla - Lottamuseo\nLottamuseon Lottaperinneyhdistyksen tammikuun jäsentapaamisessa 09.01.2019 matkustimme aikakoneella vuoteen 1942 lotta Lempi Karvisen johdolla. Meitä muonituksen alkeiskurssilaisia oli kokoontunut Syvärannan Lottaopistoon 25 henkilöä.\nEnsimmäiseksi meille jaettiin muistiinpanovälineet. Sen jälkeen siirryimme sivurakennukseen tutustumaan yhteen muonituslottien tärkeimmistä työvälineistä eli kenttäkeittiöön. Siinä valmistetaan sotilaiden jokapäiväiseen ravintoon kuuluva lämmin ruoka, tee ja kahvi. Ruokakattilan tilavuus on 200 litraa ja kaksi pienempää vesikattilaa kahvin ja teen valmistusta varten ovat tilavuudeltaan 30 litraa. Yhden komppanian (miesvahvuus 110 – 260 henkilöä) aterian valmistukseen kuluu noin 25 kg polttopuita. Kenttäkeittiössä hernekeitto valmistuu 4,5 – 5 tunnissa, riisipuuro 3 tunnissa. Ruokakattila on varustettu haude-eristyksellä, jolloin ruoka ei pala pohjaan eikä sitä tarvitse hämmentää ja ruoka säilyy kuumana monta tuntia.\nKun olimme tutustuneet kenttäkeittiöön, palasimme takaisin Lottaopiston sisätiloihin opiskelemaan reseptiikkaa. Tässä vaiheessa saimme huomautuksen siitä, ettei kukaan kurssilainen ollut pukeutunut lottapukuun. Lotta Karvinen korosti, että lottapuvun helman tulee olla 25 cm maasta mitattuna. Mutta kuinka ollakaan, hänen oma pukunsa oli liian lyhyt! Liekö kutistunut monien lottavuosien saatossa, kuten meille naisille helposti käy. Hän esitteli myös muita lotan tunnusmerkkejä kuten lottaneulan sekä muonituslottien esiliinan ja huivin. Saimme ankaran varoituksen olla käyttämättä valkoista esiliinaa ja huivia kenttäolosuhteissa, jotta emme joutuisi vihollisen maalitauluksi.\n”Erityisesti talviaikana C-vitamiinin puute on alituinen uhka ja sen vuoksi perunat pyritään tarjoilemaan aina kuorineen.”\nMeille korostettiin kolmea asiaa joukkojen muonitusta suunniteltaessa. On erityisen tärkeää huomioida, että muonan tulee olla ravitsevaa ja siitä pitää löytyä kaikki hivenaineet ja vitamiinit. Erityisesti talviaikana C-vitamiinin puute on alituinen uhka ja sen vuoksi perunat pyritään tarjoilemaan aina kuorineen. Ruuan tulee olla oikeaan aikaan tarjoiltua. Etenkin sotilaiden muonituksen suhteen on huomioitava, että niin sanottu vahva ateria eli liharuoka syödään iltapäivällä ja heikompi ateria kuten puuro ja vellit aamulla ja aamupäivällä. Ruuan tulee olla vaihtelevaa; samaa hyvääkään ruokaa ei voi nauttia päivittäin, sillä se vähitellen kyllästyttää ja vie ruokahalua. Opetustilassa näimme esimerkin tyypillisestä muonitusruokalistasta. Muonituslottien on hyvä pitää omaa kasvimaata, mikäli mahdollista, ja hyödyntää mahdollisimman paljon metsien antimia, sieniä ja marjoja. Opetustilassa oli esillä myös mustikkapiirakan ohje. Siitä saimme hyvän vinkin, kuinka korvata vehnäjauhoja perunalla.\nKuva muonituspisteestä opetustilan seinällä havainnollisti, mitä muonitustyö käytännössä on. Esimerkkinä oli eräs rautatieasema, jossa muonitettavia on useita satoja henkilöitä vuorokaudessa. Siellä muonitustyötä johtaa kolme emäntää. Lottia muonituspisteellä työskentelee neljässä ryhmässä, joissa jokaisessa on keittäjä ja neljä lottaa. Yhden päivän aikana on kolme vuoroa: aamuvuoro klo 5 – 12, päivävuoro klo 12 – 19 ja yövuoro klo 19 – 02. Neljäs ryhmä pitää vapaapäivää. Vapaapäivän jälkeen saavutaan aamuvuoroon klo 5. Tällöin aamuteen jälkeen yksi lotta eli ”keittiöorja” jää keittäjän avuksi. Muonaa sadalle hengelle on oltava aina kuumana ja valmius valmistaa nopeasti ruoka 200 – 300 hengelle. Kaikki juoksevat asiat eli ruuankuljetuksen, ruokatarvikkeiden, puun, veden ja jään haun sekä ostokset hoitaa lotta, jota kutsutaan ajokoiraksi. Hän liikkuu täydessä lastissa olevan polkupyörän tai rattaiden kanssa. Tarjoilun hoitaa lotta, jota kutsutaan neidiksi. Hän hoitaa ruuan jakelun ja pienen kaupankäynnin kanttiinissa. Neljäs lotta on tiskari, joka huolehtii alumiinilautasten, lasien ja lusikoiden pesusta. Työtehtävät kiertävät: keittiövuorosta siirrytään kuljetukseen, siitä tiskariksi ja sitten neitivuoroon. Päivävuoroa pidetään mukavimpana, mutta valoisaan aikaan pommitusuhka on suurin. Yöllä haastavaa on pimeys, jota tehostetaan pimennyksellä, sillä rakennuksista ei saa näkyä ulkopuolelle valoa. Täydellinen pimeys on etenkin ajokoiran tehtävää suorittavalle haastavaa.\nLopuksi suoritimme oppimamme perusteella kokeen, jonka me kaikki läpäisimme ja saimme kurssitodistukset. Nyt rohkeasti joukkoja muonittamaan ja ennen pitkää oppimaan lisää muonituksen jatkokurssilla!\nRiitta Kokko-Parikka, Lottamuseon Lottaperinneyhdistys ry:n puheenjohtaja\nEdellinenEdellinen artikkeli:Lottamuseon tapahtumat keväällä 2019SeuraavaSeuraava artikkeli:Kulissien takana…


Hallituksen muistilista menestykseen - Mandatum Life\nJohtaminen ja henkilöstö | 13.1.2020\nHallituksen muistilista menestykseen\nDIFin hallitustyötutkimus julkaistiin vuoden 2019 kesäkuussa. Tulokset kertovat, että parannettavaakin on: aikaa kuluu paljon muiden kuin ennalta valmisteltujen asioiden käsittelyyn ja kolmasosa tutkimukseen vastanneista kokee motivaationsa huteraksi. Hallitustyöskentelyn asiantuntija Leena Linnainmaa kannustaa hallituksia haastamaan työskentelytapojaan.\nHallituksessa rakennetaan yrityksen tulevaisuutta ja menestystä. Tehtävä ei ole helppo eikä yksinkertainen. Hallituksen kannattaa omassa toiminnassaan miettiä ainakin seuraavia asioita.\nOnhan hallituksen kokoonpano monipuolinen ja osaaminen laajaalaista? Moni toimitusjohtaja ja hallituksen jäsen kantaa huolta hallituskokoonpanon liian vähäisestä vaihtuvuudesta ja riittävästä osaamisesta yhtiön tulevien haasteiden edessä. Yrityksen nykytilan kannalta istuva hallitus voi olla hyvinkin pätevä ja osaava – mutta entä tulevaisuudessa? Riittävätkö hallituksen rahkeet siivittämään yrityksen kasvutavoitteita tai selviytymistä teknologisessa murroksessa? Jos hallituksen jäsenet eivät vaihdu, ei välttämättä synny riittävän monipuolista pohdintaa eri näkökulmista. Jos sama porukka on työskennellyt hyvässä yhteishengessä vuosia, voi olla haastavaa uudistaa ryhmän ajattelua.\nHaluaahan jokainen hallituksen jäsen olla mukana oikeasta syystä? Hallituksiin saatetaan hamuta kymmenen hallituspaikan supermiehiä ja -naisia. Ennen hallituskandidaattien kartoittamista on kuitenkin syytä pohtia, miksi kyseinen ehdokas haluaa toimia juuri tämän yrityksen hallituksessa. Yhtiön toiminnassa pitää olla jotakin, joka motivoi hallitustyöhön. Jos aito innostus yhtiöön puuttuu, ei ole varmaa, että jäsen tekee työtään 110 lasissa.\nPääseehän ammattilaisten ääni esiin? Hyvässä hallitustyössä kaikki asiansa osaavat ja työhönsä motivoituneet hallituksen jäsenet osallistuvat päätöksentekoon ja keskusteluun. Puheenjohtajan tehtävä on varmistaa, että näin käy. Hallituksessa voi olla introvertti, jolla olisi paljon annettavaa, mutta nopeasti reagoivat ekstrovertit hallitsevat keskustelua. Tärkeitä ja vaikeita asioita pohdittaessa puheenjohtaja voi ohittaa puheenvuoropyynnöt ja kehottaa esimerkiksi virkaiältään nuorinta hallituksen jäsentä kertomaan näkemyksensä asiaan ensin. Puheenjohtamisen keinoilla voidaan muuttaa hallitukseen pesiytyneitä voimasuhteita ja piintyneitä tapoja ja saada hallitus loistamaan.\nKäytetäänhän aika fiksusti? Hallitusten kokouksissa jää joskus liian vähän aikaa paneutua strategisiin asioihin ja pohtia tulevaisuutta, jos keskustelu painottuu operatiivisten asioiden ja menneen raportoinnin käsittelyyn. Yksi ratkaisu voi olla esityslistan käsittelyjärjestyksen kiepsauttaminen ympäri, jolloin strategiset ja tulevaisuusasiat käsitellään ensin. Toinen vaihtoehto on, että jokainen asiakohta aikataulutetaan tarkoin ja puheenjohtaja pitää kiinni aikataulusta.\nHaluaahan hallitus kehittyä? Hallitus voi parantaa suoritustaan omaksumalla jatkuvan kehittymisen periaatteen. ”Näin on ennenkin tehty” -asenne ei riitä tulevaisuuden haasteissa.\nEräs hyödyllinen muutostyökalu on hallitustyön arviointi. Se edellyttää kuitenkin aitoa sitoutumista ja halua kehittyä. Nöyryyttä ja rehellisyyttäkin tarvitaan. Jos hallitustyön arviointia pidetään tick the box -pakkopullana, se on ajanhukkaa. Hallitustyön arviointiin kannattaa ottaa mukaan myös toimitusjohtaja ja selvittää hänen näkemyksiään siitä, kuinka hyvin hallitus suoriutuu työstään ja esimerkiksi sparraa toimitusjohtajaa. Toimitusjohtajathan kaipaavat hallituksen panosta ja sparrausta, eivät suinkaan vierasta sitä. Loistavat tulokset tehdään aina yhdessä.\nSuomalaisten suuryritysten hallitukset pitävät vuodessa noin kymmenen neljän tunnin mittaista kokousta. Mitä kokouksissa tapahtuu? Hallitusammattilaisten järjestö Directors’ Institute Finlandin luotsaama hallitustyötutkimus julkaistiin tämän vuoden kesäkuussa. Syvähaastatteluihin ja kyselyihin vastasi yli 300 hallitusjäsentä ja toimitusjohtajaa.\nTulokset sisältävät paljon positiivista. Kokouksiin valmistaudutaan huolella. Hallituksissa vallitsee hyvä keskinäisen luottamuksen ja avoimuuden ilmapiiri.\nParannettavaakin on. Noin kolmannes kokousajasta kuluu tärkeimmän eli strategiatyön parissa, mutta vain puolet ajasta käsitellään ennalta valmisteltuja aiheita. Loppuaika rönsyillään.\nKonsensushenki jyrää. Yli 70 prosenttia yrityksistä kertoo strategiakeskustelun johtavan selkeään päätökseen. Vai taskulämpimään kompromissiin? Jos haastavat näkemykset on tapana haudata, ei ole ihme, että kolmasosa tutkimukseen vastanneista hallitusjäsenistä kokee motivaationsa huteraksi.\nHallitustyöskentelyn asiantuntija Leena Linnainmaa kannustaa hallituksia haastamaan itseään ja työskentelytapojaan.\nVaratuomari Leena Linnainmaa aloitti tänä syksynä Directors’ Institute Finland (DIF) -yhdistyksen pääsihteerinä. DIF:ssa Linnainmaa keskittyy yritysten hyvän hallitustyön edistämiseen. Ennen nykyistä pestiään Linnainmaa toimi Keskuskauppakamarissa eri tehtävissä vuodesta 2000, mistä viimeiset kahdeksan vuotta varatoimitusjohtajana ja toimitusjohtajan sijaisena.


Virkkukoukkusen väripilkkuja ja ehkä jotain muutakin.: Vintage lankaa keriessä...\nVintage lankaa keriessä...\nSain kassillisen keijunhiuksen paksusta kampalankaa,varmaan seitkytluvulta..Niitä sitten keriessä ehti ajatella kaikenlaista...Niinku esimerkiks,että jos noitten lampaitten, joista tuo villa on lähtösin jälkipolvet edelleen toimivat villantuottajina,niin monennessakohan lammaspolvessa hyö toimii.\nSitten aattelin Primulan Artesaani leipää.\nOnko muilla ammattiryhmillä oma leipä?\nKenties vaikka "Tradenomi-maukas vakkalimppu"?\nPuutarhurinleipä kuulemma ainakii on :)\nJa sitte aattelin kaikkii teitä ihanat immeiset ,jotka NIIN sankoin joukoin Koukkusessa viime viikolla vierailitte.Kiitos terveisistä!Imatrallahan oli Big Band-festarit ja monet teistä olitte yhistäneet festaroinnin ja koukkusvisiitin,kätsää!Myö kekkeröitii tääl työhuoneel kalenterin parissa ja Iri ja Johanna teijän kaa siel kaupalla.He he hee!\nKalenteri on jo tosi hyväl mallil ja virkkuut myös.\nViltist ei puutukku 360 läpykkää!\nLähettänyt Virkkukoukkusen Tiina klo 15.05\nMinna 6. heinäkuuta 2009 klo 20.21\nVoi hertsyykeli...voiskos sieltä lähettää tänne jonain kosmisena säteilynä hieman energiaa...siel tuntuu olevan sitä tarpeeksi.\nOnko juomaveteen sekotettu jotain?\nTääl Vantaal laitetaan vissiin unilääkettä juomaveteen.\nSilmät lurppasee jo ;o) Upee täkki tulossa kertakaikkinensa.\nVillisilli 7. heinäkuuta 2009 klo 7.34\nVau, mikä määrä neliöitä! Mulla neliö-projekti myös meneillään, mutta alkumetreillä vasta..\nVirkkukoukkusen Tiina 7. heinäkuuta 2009 klo 8.08\n...Juomaveteen on tääl sekotettu teetä ;) Koitetaan laitaa virtaa sinne päi,hurhurrur nyt läks!Miun täytyy nyt vähä toppuutella tuon virkkaamisen kans,et pysyy käpälä piirtokunnossa.Alotin tosin tekemään kapinallisia tilkkuja hämmentävillä väreillä ja nythä niit tahtos veivata lisää.Onneks pitää myös tehä töitä,nii ei VOI kokoaikaa virkata.Alotellaan pannumyssyjä! :)\nMissfrida 7. heinäkuuta 2009 klo 22.07\nSun virkkaukset on ihan syötävän ihania! Nam!\nKarkkivärejä kaupalta :)\nVirkkukoukkusen värikäs maailma\n"Ei kannata miettii liikaa tai käy särkee päätä"\nIikkiä iikkiä ihanaa!


Hai saappaat värit – Internet ja tietokoneet\nHome / Hai saappaat värit\nHai saappaat värit\nPosted on\tDecember 2, 2014 in Uncategorized\nEtolasta löytyy kumisaappaat ja sadeasut koko perheelle. Myös huippusuositut Hai-saappaat on saatavilla useissa eri väreissä. Hai Originals saappaassa on taipuisa ja pitävä kumipohja, joka soveltuu myös.\nEnsimmäiset värit olivat miehille musta, sininen ja valkoinen ja naisille ja . Nokian Hai kumisaappaat 6414504221214. Hai-saappaiden uudet raikkaat sesonkivärit ovat appelsiini, vanilja ja. Vaatteen väri, Keltainen, Musta, Violetti, Sininen, Pinkki.\nVärit ovat olleet yksi Hai-saappaan suosion syitä. Vuosien varrella saapasta on valmistettu kymmenissä eri väreissä. Itse olen mies ja minulla on punaiset Hai-saappaat. Punainen on lempivärini ja mutta se on haastellinen väri ja vaatii tyylitietoisuutta . Il y a 3 jours – Hai saappaat on mahtavaa ja hyvää.\nOlen mies pidän Hai saappaat tykkään väri punainen. Minä rakas punainen hai saappaat ja . Saappaiden tuotanto Nokia Oy:ssä alkoi vuonna 196 ja väreinä olivat tuolloin valkoinen, musta, sininen ja punainen. Kuitenkin Hai-saappaat ovat aika yleinen näky kadulla varsinkin naisten jaloissa.\nNyt kysynkin, mikä väri teitä miellyttää ja mitä pidätte jopa . Viking FROST FIGHTER Kumisaappaat black. Crocs CROCBAND JAUNT Kumisaappaat yellow. Naisten Punaiset Nokian Footwear Hai – Kumisaappaat. Laadukkaat ja toimivat saappaat kelille kuin kelille. Crocsin kumisaappaat paitsi näyttävät hyvältä, tuntuvat jalassa mukavilta ja kevyiltä.\nPostaa kenkäkuva – voita Hai-saappaat! Yksi voittaa ihanat Hai-saappaat kevän uutuusvärissä. Jamboreellä järjestettiin sadekelillä spontaani Hai-Saapas paraati. Ja te, kenellä jo on, kellastuuko saappaiden valkoiset osat helposti?\nNettisivuilta kannattaa käydä tsiigailee mitä värejä nyt on myynnissä.\n← Netti televisioon Sähköposti fi →


novamelina: Uusi jälleenmyyjä\n23 maaliskuuta, 2018\nAurinkoista huomenta Helsingistä! Sairasloman jälkeen olen lähinnä kirinyt kiinni tilaustöitä ja tehnyt rästiin jääneitä hommia, yksi näistä on juuri valmistunut keväisen kukkiva setti Liberty-tuotteita uudelle jälleenmyyjälleni, joka on Puutarhurin maja. On muuten ihanan raikas ote heillä vai mitä sanotte? Todella silmää miellyttävä kokonaisuus ja nämä kukkaset sopivat kyllä valikoimaan loistavasti!\nMuuten huomasitteko jo, että kauppaan on myös ilmestynyt uusia Totoro -silitysmerkkejä (ja Gigi). Ihania! =)\nLähettänyt Nova Melina klo 23.3.18


Monessa mukana vuodesta 1917 – AGA Magasiini\nSuomen ensimmäinen pohjamajakka valaisi väyliä AGAn toimittamalla valolaitteistolla. Kuvassa myös auton asetyleenivalolaite vuodelta 1920.\nMonessa mukana vuodesta 1917\n“Valmistaa ja myy asetyleeni-dissous-kaasuja, happikaasua ja muita teollisuuskaasuja sekä harjoittaa siihen liittyvää toimintaa.” Näin luki Suomen Senaatin vuonna 1917 vahvistamassa AGA Suomen yhtiöjärjestyksessä. AGAn toiminnan perustana ovatkin aina olleet kaasut ja niihin liittyvät tuotteet ja palvelut. Mutta tiesitkö, mitä kaikkea erilaista AGA on sadan vuoden aikana asiakkailleen tehnyt ja toimittanut?\nValolaitteita merelle ja maalle\nKalbådagrundin majakka valaisi merenkulkijoiden väyliä AGAn toimittamilla valolaitteistoilla 1953 alkaen. Lähes kaikkiin muihinkin majakoihin asennettiin tuohon aikaan AGA-valolaitteistot. Kalbådagrundin majakka oli Suomen ensimmäinen majakkalaivan korvaajaksi rakennettu pohjamajakka ja oli valmistuessaan alansa edelläkävijä täysin automatisoidun toimintansa ansiosta. Majakka sijaitsee Suomenlahdella Porvoon edustalla.\nAGA valmisti valolaitteita myös autoihin, moottoripyöriin, vetureihin, junanvaunuihin ja laivoihin. Löytyipä valikoimista myös valonheittäjiä suurempien kohteiden valaisemista varten.\nViihdettä, elektroniikkaa ja turvallisuutta\nAikaisemmassa MAGASIINI-julkaisussamme kerroimme osallistumisestamme Suomen ensimmäiseen väritelevisiolähetykseen. AGA oli myös yksi Euroopan ensimmäisistä väritelevisioiden valmistajista. Suomessa AGA valmisti Finnvista-merkkisiä televisioita 1960-luvulla.\nAikana ennen televisioita 1920- ja 1930-luvuilla valmistimme radioita ja liesiä. Itse presidentti Urho Kaleva Kekkonen on kuvattu käyttämässä AGAn valmistamaa käsiradiopuhelinta. Myöhemmin 1950-luvulla teimme värifilmiprojektoreita elokuvateattereille. AGAn elektroniikkatuotanto lopetettiin vuonna 1974, kun toiminnot myytiin Ruotsin Philipsille.\nPidimme huolta myös kansalaisten liikenneturvallisuudesta 1930-luvulla. Tiettävästi ainakin Helsingissä oli käytössä liikennevalojen edeltäjiä eli niin kutsuttuja liikenteenjärjestäjiä, joilla näytettiin ajajille “vihreää ja punaista valoa” tekstien muodossa. Ensimmäiset varsinaiset liikennevalot Helsinkiin saatiin 1951 Aleksanterinkadun ja Mikonkadun risteykseen.\nPresidentti Kekkonen käytti AGAn käsiradiopuhelinta. Kuvassa myös liikenteenjärjestäjä Helsingissä 1930-luvulla.\nMainittakoon lopuksi myös AGA Airi -paineilmahengityslaitteet, jotka kehitettiin savu- ja vesisukellukseen. Tuotteet kehitettiin yhdessä Rikkihappo Oy:n kanssa, joka nyttemmin tunnetaan paremmin nimellä Kemira.\nAGA, AGA 100, AGA 100 VUOTTA, AGAN HISTORIA\nGustaf Dalén – Parantumaton optimisti\nGustaf Dalén oli positiivinen henkilö, ja hänellä oli parantumaton …\nHarjavallassa juhlittiin uusittuja tuotantolaitoksia\nMiljoonainvestointi takaa kaasutoimitukset 2030-luvulle asti …\nTutustu AGAn satavuotiseen historiaan Suomessa


Tekstiilit - Villasilla.fi\nToistaiseksi toimitusaika 1-4vkoa!\nPyrin toimittamaan tilauksen toimitukseen mahdollisimman pian.\nTilauksen tehtyäsi saat toimitusaikataulun sähköpostiisi, jos haluat tuotteen nopeasti - suosittelen tekemään tilauksen yhteydenottolomakkeella tai sähköpostilla, jolloin saat viimeistään seuraavan päivän aikana vastauksen toimitusaikataulusta.\nPainettava teksti ja väri kassalla lisätietoja-kenttään.\nValmiiksi laskettu hinta kattaa yksivärisen kuvan/tekstin (pieni n.10x15, n.20x30).\nUseamman värin painatustilaukset sähköpostilla sanna@villasilla.fi\nValkoinen, musta, sininen, punainen, harmaa, vihreä, keltainen ja pinkki\nI'm not weird / I'm limited edition Lady Fit\nAuthentic Vetoketjuhuppari Lady-FIt\nValueweight T-paita Lady-Fit